7 Artis Korea Yang Berjaya Turunkan Berat Badan Dengan Diet Juvis

Penyanyi Korea Selatan, Park Bom telah memuat naik penampilan terbarunya dengan berat badan yang turun sebanyak 11kg di akaun instagram miliknya baru-baru ini. Maka terungkaplah, penyanyi berusia 36 tahun ini telah menjalani Diet Juvis sebelum mengeluarkan lagu terbarunya.

Oleh itu, ramai netizen yang ingin tahu apa itu Diet Juvis. Nampaknya, Juvis adalah sebuah syarikat perunding diet yang telah memberi kejayaan dalam program diet di kalangan selebriti Korea Selatan.

Salah satu selebriti yang dimaksudkan ialah Park Bom, dia yang telah berjaya menurunkan berat badan dari 70 kg kepada 59 kg. Bukan hanya Park Bom, nampaknya banyak lagi artis lain juga telah berjaya menjalani program penurunan berat badan di Juvis. Mereka telah berjaya menurunkan berat badan sehingga 40kg. Siapakah mereka ini? Jom kita tengok!

Berikut adalah beberapa selebriti Korea yang telah berjaya menurunkan berat badan melalui bantuan Diet Juvis.

Dipetik dari Allkpop, penyanyi Park Bom adalah salah satu artis Korea yang berjaya menurunkan berat badan dengan diet di Juvis. Menurutnya, untuk melakukan diet ini agak sukar kerana dia perlu kerap meminum ubat bagi merawat Attention Deficit Disorder (ADD), iaitu gangguan neurologi yang menyebabkan pelbagai masalah tingkah laku seperti kesukaran untuk mengikuti arahan dan memberi tumpuan.

“Ini adalah penampilan pertama saya di satu pertunjukan anugerah. Saya sendiri agak terkejut dan menjalani diet, akhirnya berjaya menurunkan berat badan sebanyak 11kg iaitu dari berat badan sebelum ini 70 kg dan yang kini hanya 59 kg. Saya juga menjalani terapi ADD dan perlu mengambil ubat, diet ini menjadi sangat sukar namun saya tetap berjaya melakukannya,” tulis Park Bom dalam satu kenyataan di gambar di instagram miliknya.

Perubahan mood dan selera makan yang sukar dikawal menjadi halangan semasa Park Bom mengikuti diet ini. Namun, kerana kesabaran dan kesungguhannya, dia telah berjaya memperoleh hasil yang memuaskan dan sekarang dia tidak perlu lagi mengambil banyak ubat seperti sebelum ini.

Pada tahun 2020, seorang anggota Super Junior, Shindong ada berkongsi pengalaman program diet yang dilakukannya di Juvis dan berjaya menurunkan berat badan sehingga 37 kg. Lelaki yang berusia 35 tahun ini mengakui bahawa dia hanya makan tiga kali sehari dengan menu yang kaya dengan nutrien sahaja.

Dia juga ada menyebut bahawa kunci utama menjalani Diet Juvis adalah dengan menjaga bahagian makanan. “Anda harus mengambil jumlah makanan yang sama dengan sarapan, makan tengahari dan makan malam.” kata Shindong seperti yang dikeluarkan oleh Kpopstarz.

Setelah mendirikan rumahtangga, penyanyi Moon Hee Jun mengakui berat badannya telah bertambah sehingga 85kg. Dia juga pernah mencuba berbagai diet untuk menurunkan berat badannya namun tidak berhasil sehinggalah dia mencuba untuk Diet di Juvis dan hasilnya dia berjaya menurunkan berat badan sebanyak 17 kg. Berat badannya yang terkini adalah 68 kg dan sekarang dia hanya mengamalkan gaya hidup yang sihat dan menjaga pemakanan secara teratur dan tidak lagi mengambil minuman manis dan berkarbonat serta makanan ringan.

Semasa kemunculannya sebagai idola K-Pop, penyanyi Kangnam telah kehilangan berat badan sebanyak 15 kg dengan melakukan pelbagai jenis diet. Namun, akibat dari amalan diet yang terlalu drastik dan salah, dia telah pengsan sebanyak 3 kali  dan berat badannya juga telah meningkat semula. Tetapi setelah melakukan diet Juvis yang betul, dia sekali lagi telah berjaya menurunkan berat badan sehingga 15 kg tanpa rasa terseksa dan dapat menjalaninya dengan lebih santai.

Orang ramai terkejut dengan penampilan Dana CSJH yang kelihatan lebih berisi. Ternyata berat badannya bertambah kerana tekanan dan pernah mengalami kemurungan. Di Juvis, Dana menjalani diet santai yang telah berjaya membantunya menurutkan berat badan sebanyak 27 kg. Penampilan terkininya telah mendapat banyak pujian dari netizen dan para peminat.

Penyanyi Kim Tae Woo dari kumpulan GOD adalah salah satu artis Korea yang pertama menjalani program diet di Juvis. Pada tahun 2016, dia telah mendedahkan bahawa berat badannya yang terkini adalah 85 kg berbanding sebelumnya iaitu 113 kg. Dia juga mengakui bahawa penurunan berat badannya ini adalah dari hasil kesungguhannya sendiri serta peminatnya dan dia merasakan gaya hidupnya kini lebih sihat dan segar.

Seorang penghibur yang berasal dari Australia dan meneruskan kerjayanya di Korea Selatan, Sam Hammington juga telah berjaya menurunkan berat badannya bersama Juvis. Dilaporkan, ia hanya memakan masa selam 4 minggu untuk menurunkan berat sebanyak 14 kg. Sebelum ini, beratnya adalah 120 kg dan kini berat badannya adalah 106 kg.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Saya Pun Nak Ada Zuriat’- Nadia Brian Jawab Dakwaan Sudah Ada Pengganti

Pada tahun lalu, nama selebriti ini menjadi begitu sensasi gara-gara kisah kemelut rumahtangganya dan berakhir dengan perceraian. Macam-macam kisah ‘dalam kain’ tentang pasangan suami isteri ini ditularkan dalam media sosial.

Kini Nadia Brian dan Muizz Nasruddin sedang menunggu tarikh mahkamah bagi perbicaraan lafaz cerai yang sudah difailkan. Mungkin ada hikmah di sebalik kejadian ini, Nadia tetap meneruskan kehidupannya menjadi insan yang lebih baik.

Walaubagaimanapun itu tidak bermakna dia serik untuk berkahwin lagi. Menerusi temubualnya bersama Harian Metro, Nadia akui buat masa ini dia tidak memikirkan soal pengganti. Namun ternyata dia mahukan kebahagiaan dan memiliki zuriat.

“Soal cari pengganti, bukan keutamaan saya ketika ini. Belum masanya lagi. Tapi, tidak bermakna pula saya serik dengan perkahwinan. Saya pun nak berasa bahagia dan ada zuriat juga”- katanya kepada Harian Metro

“Tak boleh cakap benci dengan perkahwinan. Sebab kita tidak tahu apa akan terjadi selepas ini. Cuma, apa boleh dibuat adalah belajar daripada kesilapan.

Tambahnya lagi, segala apa yang terjadi pada perkahwinannya sebelum ini memberi banyak pelajaran. Nadia kini lebih banyak berfikiran positif dan sentiasa sabar kerana itu adalah senjata paling kuat.

Sementara itu, mengenai perkembangan lain.  Nadia terbabit dalam penggambaran drama Aku Yang Kau Gelar Isteri yang bakal ditayangkan di slot Samarinda, TV3 pada Februari depan.


Pepsi Edisi Terhad BLACKPINK Akan Berada Di Semua Kedai 7-11 Malaysia

Pepsi® x BLACKPINK akan melancarkan produk Pepsi edisi terhad di semua kedai 7-11 yang mengambil bahagian di Malaysia dan Singapura, di mana empat personaliti BLACKPINK akan ditampilkan pada rangkaian produk kolaborasi ini.

BLACKPINK dipilih sebagai duta jenamanya Pepsi® yang terbaru untuk rantau Asia Pasifik pada 28 Disember 2020.

Dianggotai oleh Jisoo, Jennie, Rosé and Lisa, BLACKPINK bekerjasama dengan Pepsi® dalam kempen terbaru “Go All In For What You Love” yang menggalakkan Generasi Z agar menjadi lebih berani dan bersedia untuk menempuh apa jua cabaran yang menjadi batu penghalang dalam usaha mereka mencapai cita-cita kehidupan mereka.

Bagi mengukuhkan lagi kerjasama ini, sebuah filem iklan terbitan bersama oleh Pepsi® dan BLACKPINK turut dilancarkan, yang merupakan satu catatan bersifat yakin, jelas lagi tajam, mengisahkan usaha serta kehidupan keempat-empat ahli kumpulan berkenaan.

A post shared by Pepsi Malaysia (@pepsimy)

Menurut Ketua Pemasaran Minuman PepsiCo, Jennifer Lee, ada pelbagai kejutan yang akan diumumkan mulai pertengahan Januari 2021, yang menawarkan hadiah-hadiah menarik dan banyak lagi.

Untuk mendapatkan maklumat lanjut, sila kunjungi laman media sosial mereka di Facebook: Pepsi Malaysia (MY), Instagram: @pepsimy, atau YouTube: Pepsi Malaysia.


Gara-gara Filem The Purge, Kenyataan Janna Nick Di Twitter Kena Kecam

Pelakon dan pengacara TV tempatan, Janna Nick, nampaknya muncul menjadi Trending nombor 1 di Twitter. Apa yang dah berlaku sebenarnya?

Sebenarnya ia bermula selepas ramai yang berkongsikan kejadian yang berlaku di Amerika Syarikat pagi semalam (7 Januari), setelah penyokong Presiden Donald Trump menyerbu Bangunan Capitol di Washington dan menyebabkan kematian seorang wanita.

Hal ini juga  telah mendapat perhatian pengacara Melodi itu. Janna membandingkan kejadian  itu dengan apa yang diterapkan melalui filem The Purge yang sedang trending sekarang.

Dia menekankan mengapa sekatan dan panduan filem diperlukan, seperti bagaimana Malaysia mengenakannya.

“#ThePurge yang sedang trending menunjukkan kesan filem terhadap orang ramai. Inilah sebab mengapa garis panduan tertentu diperlukan dalam industri filem, seperti yang dilakukan oleh Malaysia selama bertahun-tahun.”- tulisnya di laman Twitter

“Kadang-kadang garis panduan ini mungkin kelihatan memberi kekangan, namun terserah kepada industri untuk menjadi se kreatif mungkin dalam garis panduan tersebut. Semoga Malaysia sentiasa aman damai!Amin” Tambahnya lagi

Sekiranya anda tidak tahu, filem The Purge yang diarahkan oleh James DeMonaco merupakan sebuah filem yang menggunakan latar masa tahun 2022 di mana pada masa itu segala kegiatan jenayah adalah dibenarkan untuk satu malam pada setiap tahun.

Nampaknya pandangan Janna tidak disambut baik oleh netizen. Penggemar filem mula menunjukkan rasa marah dan keliru dengan kenyataannya.

Adakah Janna memberi kenyataan sarkastik ataupun sebaliknya. Murai MY telah berusaha untuk memahami apa yang Janna maksudkan, namun setiap orang berhak untuk bersuara. Yang tak boleh terima tu dan mengecam, terpulang lah! Tapi jangan terlalu yakin pendapat dan kritikan anda selalu betul.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Dihalau Keluar Dari Salon, Priyanka Chopra Diserbu Polis. Ada Apa?

Pelakon Bollywood, Priyanka Chopra dan ibunya Madhu Chopra baru-baru ini diserbu oleh polis kerana melanggar peraturan lockdown di London, England. Kejadian itu dilaporkan berlaku ketika mereka sedang melakukan rawatan rambut di salah satu salon terkenal di London.

Pada hari Rabu (6/1) petang, Priyanka dan Madhu dilihat memasuki sebuah salon milik pendandan rambut selebriti Josh Wood.

Priyanka kini tinggal di London bersama suaminya Nick Jonas, 28 dilihat tiba di kedai di samping ibunya Madhu sebelum dua pegawai polis tiba dengan sebuah kereta polis dan kelihatan memberi arahan supaya pelanggan untuk keluar.

“Polis diberitahu sekitar jam 5:40 petang pada hari Rabu, 6 Januari untuk laporan pelanggaran COVID-19 yang berlaku di dalam salon pendandan rambut di Lansdowne Mews, Notting Hill,” kata seorang jurucakap polis  seperti yang dipetik oleh Dailymail.

Seperti diketahui, UK kini berada di menjalani lockdown Covid-19 kerana penyebaran varian virus terbaru. Semua orang tidak dibenarkan melakukan aktiviti buat sementara waktu.

Sekiranya ada yang melanggar peraturan lockdown, mereka akan dikenakan denda 10 ribu euro.

“Para petugas dan pemilik salon diberi peringatan lisan tentang pentingnya mematuhi semua peraturan yang berkaitan dengan COVID-19. Tidak ada notis penalti yang dikeluarkan,” kata jurucakap itu.

Priyanka telah terlepas dari denda setelah menunjukkan dokumen polis yang menyatakan bahawa dia ke salon bagi mewarnakan rambut untuk menjayakan sebuah filem.  Salon dibuka secara private untuk produksi dan semua orang yang terlibat telah membuat ujian saringan dan mematuhi peraturan produksi filem.


‘Saya Tendang Kepala Dia!’- Sharnaaz Ahmad Respon Isu Cek Suhu Pakai Tangan

Agak ramai juga kita dapat lihat rakyat Malaysia menggunakan telapak tangan ketika mengimbas suhu badan di mana-mana premis perniagaan. Namun ramai yang tidak tahun bacaan suhu itu tidak tepat.

Dipetik dari Harian Metro, hal ini juga telah ditegur oleh Datuk Dr Noor Hisham Abdullah dan berkata bacaan suhu paling tepat apabila pengimbas suhu diletakkan pada dahi seperti disyorkan penggunaannya.

Namun sehingga kini, masih ramai yang berdegil dan liat sungguh untuk meletakkan dahi mereka ke pengimbas suhu. Malah ia juga telah membuatkan pemilik perniagaan merasa bimbang jika penularan Covid-19 berlaku di premis mereka.

Baru-baru ini di laman Instagram, pelakon Sharnaaz Ahmad telah menegur segelintir masyarakat yang mempunyai tabiat ini. Dia menjawab luahan salah seorang pengikutnya yang juga pemilik kedai makan tentang sikap tak bertanggungjawab pelanggannya.

“Salam bang, Saya ada kedai makan. Minta jelaskan kalau check suhu tu. Guna lah kepala. Yang pergi hulur tangan tu dah kenapa. Kalau bawa kereta tangan kena aircond. Confirm sejuk . Pasni suruh yang ada perangai camni nak check demam pakai tangan ja. Pastu boleh check pakai tangan… If kepala tertinggai”- luah seorang pengikutnya Dengan nama @hasifyusri.

“@hasifyusri kalau kedai saya, saya tendang terus kepala dia. Kalau dia tanya, eh tak sama ka badan dengan kepala.. oooo”- Jawab Sharnaaz di ruangan komen.

Kami di Murai MY menyarankan kepada anda semua supaya berhenti untuk menggunakan tangan untuk cek suhu. Harus ingat, bacaan suhu paling tepat adalah di dahi.

Sementara itu, Sharnaaz memuatnaik video luahan hatinya di Instagram mengenai sikap tidak bertanggungjawab masyarakat yang tidak peka terhadap bahaya jangkitan Covid-19.

A post shared by Sharnaaz Ahmad Basir Ahmad ™ (@sharnaazahmad)

Sharnaaz terkilan dengan sikap segelintir orang disekelilingnya yang tetap mahu meraikan sambutan tahun baru walaupun kes Covid-19 masih tinggi dalam negara. Dalam video tersebut Sharnaaz berharap perkara ini tidak berulang lagi dan menasihati orang ramai supaya duduk di rumah jika tiada kepentingan untuk keluar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Panggil Pengguna Twitter Ini ‘Loser’, Janna Nick Ada Alasannya Tersendiri

Hari ini nama Janna Nick dan Aidil trending di twitter, siapakah Aidil?

Nama Aidil turut trending kerana Janna membalas ciapannya dengan memanggilnya ‘loser’. Hal ini membuatkan para netizen menyerang Janna dan mempertahankan Aidil yang dianggap menjadi mangsa keadaan.

Pada awalnya, Aidil yang mengguna akaun twitter bernama @notsoaidil telah menperbetulkan kenyataan Janna tentang filem The Purge yang dianggap kurang tepat.

Walaubagaimanapun, secara tiba-tiba ciapan itu berakhir dengan panggilan ‘loser’ dari Janna.

Sementara itu, dipetik dari UtusanOnline, Janna menjelaskan bahawa ramai orang salah faham berhubung ciapan ‘Loser’ tersebut. Ia sebenarnya merujuk kepada tindakan individu tersebut memadam pandangan balas terhadap ciapannya.

“Dia yang padam ciapan asalnya dan warganet nampak seolah-olah saya mengakhiri perdebatan itu dengan ‘Loser’. Jadi ramai yang mula memperbesar isu tersebut dan menyalahkan saya,” katanya.

Terdahulu, pengacara Melodi itu telah mendapat perhatian gara-gara membandingkan peristiwa penyokong Presiden Donald Trump menyerbu Bangunan Capitol di Washington dengan kandungan filem The Purge yang sedang trending sekarang.

Dia menekankan mengapa sekatan dan panduan filem diperlukan, seperti bagaimana Malaysia mengenakannya. Pandangan Janna tidak disambut baik oleh netizen. Penggemar filem mula menunjukkan rasa marah dan keliru dengan kenyataannya.

Walaubagaimanapun, Janna tidak terasa dengan kecaman dan serangan warganet di Twitter yang tidak bersetuju dengan pendapatnya terhadap industri filem dan drama tempatan.


Comel! Lesung Pipit Anak Aiman & Zahirah Dicemburui Ramai Selebriti

Khabar gembira buat semua peminat pelakon Aiman Hakim Ridza dan Zahirah Macwilson. Zahirah telah selamat melahirkan anak sulungnya hasil perkongsian hidup bersama Aiman.

Berita gembira ini dikongsi Aiman dan Zahirah menerusi entri Instragram masing-masing.

“Setakat ini, ia adalah hadiah terbaik yang pernah kami terima

Alhamdullilah pada 5 Januari 2021 anak lelaki kami yang pertama dilahirkan  pada pukul 2:26. Kami begitu terharu dengan semua pengalaman sepanjang berada di bilik bersalin hinggalah bergelar ibu bapa. Syukur Alhamdullilah”- tulisnya

Dengam mempamerkan foto sebahagian wajah anaknya, rata-rata selebriti memberikan ucapan tahniah. Antaranya pelakon, Izara Aishah, Ruhainies, Janna Nick dan ramai lagi. Rata-rata mereka tergamam melihat lesung pipit pada wajah bayi comel ini.

A post shared by Zahirah Macwilson (@zahirahmacwilson)

Sebelum melahirkan,  pasangan tersebut mengambil keputusan untuk tinggal di Australia bersama keluarga sejak Oktober lalu. Terdahulu, Aiman dan Zahirah mendirikan rumah tangga pada 20 Februari 2020.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jom Lihat Cara Mudah Memasak Mi Segera Agar Tidak Lembik

Antara perkara yang paling mudah dilakukan dalam masakan adalah memasak mi segera. Ramai yang beranggapan, dengan hanya memasukkan mi di dalam air panas, dan biarkan seketika sudah memadai.

Berikut adalah cara yang dikongsikan oleh KOMPAS.com untuk memasak mi segera supaya tekstur mi dalam keadaan perfect!

Dalam memasak mi segera, perkara wajib yang perlu ada adalah air panas. Sebaiknya panaskan air di dalam periuk sehingga betul-betul mendidih sebelum memasukkan mi. Sekiranya perkara ini memakan masa, letakkan air yang mendidih di dalam mangkuk yang bersesuaian.

Ini adalah penentu dalam memastikan mi anda dalam keadaan sempurna. Menurut KOMPAS.com, set masa 1 minit 45 saat dan masukkan mi ke dalam air yang sedang mendidih tadi. Pastikan mi anda terendam sepenuhnya di dalam air rebusan.

Setelah tamat 1 minit 45 saat, angkat mi dengan segera dan letakkan dalam bekas yang berasingan. Tujuan ini adalah bagi memastikan mi anda tidak terlebih masak sehingga menyebabkan mi menjadi terlalu lembik.

Menurut KOMPAS.com, air rebusan mi jangan dibuang, untuk mi jenis yang berkuah anda boleh teruskan memasak kuah dengan meletakkan perencah di dalam air rebusan tadi. Panaskan seketika dan tuang di dalam bekas yang berisi mi.

Pasti cara ini dapat memastikan masakan mi segera anda menjadi lebih kenyal dan sedap kerana tidak terlalu lembik. Diharapkan perkongsian ini dapat berguna untuk anda yang sukakan mi segera. Selamat mencuba!


Sempena Dengan Hari Lahir Ke-42, Ini Permintaan Siti Nurhaliza

Hari ini, penyanyi kesayangan ramai Dato Sri Siti Nurhaliza telah menyambut ulangtahun kelahirannya yang ke-42. Sama seperti tahun sebelum ini, beberapa stesen radio tempatan seperti Hot FM, telah mengambil kesempatan untuk memainkan lagu-lagu popular Siti sepanjang zaman bermula seawal jam 6 pagi.

Menerusi hantaran di laman Instagram miliknya, pelantun 7 Nasihat ini berterima kasih buat stesen radio yang membuat slot khas memutarkan lagu-lagunya. Malah buat julung kalinya, Siti telah membuat satu permintaan khas dengan memohon kepada stesen-stesen radio memutarkan lagu Basyirah yang ditujukan khas buat para frontliners yang ketika ini sedang bertungkus lumus membantu negara mencegah penularan wabak penularan COVID-19.

“Saya berterima kasih kepada stesen-stesen radio yang memutarkan lagu-lagu saya dengan slot khas bermula pagi ini.

“Jika tidak keberatan, saya mohon agar dapat diputarkan lagu Basyirah dari album #ManifestaSITI2020. Lagu yang saya lancarkan sekitar 6 bulan lalu, di mana kita bertungkus lumus menentang Covid19 serta penghargaan saya kepada frontliners serta semua yang sedang berjuang tidak kira sesiapa sahaja”

“Semoga Basyirah atau khabar gembira akan mengiringi kita semua dan kita akan menang.Terima kasih kepada semua yang terlibat memberi bantuan, bekerja membantu mangsa banjir di semua negeri yang terlibat”

“Kita terus berdoa agar negara kita akan dilindungi Allah dan dijauhkan musibah yang lebih teruk lagi”

“Ini doa hari lahir saya. Semoga kita semua dipermudahkan dalam setiap cabaran yang Allah uji. Terus kuat!” pinta Siti

A post shared by Siti Nurhaliza Tarudin (@ctdk)

Dalam pada itu, menerusi carian Murai.my turut mendapati di laman Twitter ketika ini sedang trending #HappyBirthdaySitiNurhaliza yang mana rata-rata peminat mengambil kesempatan dengan mendoakan kesejahteraan serta mendedikasikan ucapan hari lahir buat Siti. Selamat Hari Lahir Dato Sri Siti Nurhaliza dari kami di Murai.my!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Menarik! Ini 6 Ciri Baru Instagram Yang Ramai Tidak Tahu

Instagram adalah salah satu media sosial yang paling popular pada hari ini dengan lebih daripada satu bilion pengguna di seluruh dunia. Tidak menghairankan jika dengan popularitinya yang sangat besar, Facebook sebagai pemiliknya terus menambahkan pelbagai ciri baru pada media sosial yang dihasilkan pada tahun 2010 ini. Anda ingin tahu apakah ciri-ciri baru ada pada Instagram ini? Scroll sampai habis okay!

Beberapa minggu yang lalu, Instagram menambahkan keupayaan untuk membalas mesej secara spesifik. Hal ini membolehkan penghantar dan penerima dapat mengetahui perbualan manakah yang sedang dibualkan atau dibincangkan.

Untuk menggunakan ciri ini, pengguna hanya perlu press and hold perbualan yang ingn anda balas. Ciri seperti ini turut terdapat dalam aplikasi lain dari Facebook iaitu WhatsApp. Selain daripada membalas secara spesifik, terdapat juga pilihan untuk copy dan forward perbualan spesifik.

Bagi pengguna yang mempunyai dua akaun dan kedua-duanya sudah log in, Instagram memudahkan pengguna untuk switch account dari satu akaun ke akaun yang lain. Cara juga mudah, pengguna hanya perlu “double-tap” pada foto akaun profil yang terletak di sudut kanan di bawah.

Walaubagaimanapun, ciri ini tidak berfungsi jika pengguna mempunyai lebih daripada dua akaun. Pengguna harus long press pada profile photo supaya semua akaun yang telah log masuk muncul.

Seterusnya adalah Vanish Mode, yang mana jika diaktifkan akan membuatkan mesej dari penghantar dan penerima hilang selepas mesej dibaca atau perbualan ditutup. Perbualan peribadi yang sedang berlangsung juga masih boleh menjadi screenshots, tetapi Instagram akan memaparkan peringatan “you took a screenshot”.

Untuk mengaktifkan ciri baru, pengguna perlu membuka perbualan dalam DM kemudian swipe up sehingga ia memasuki Vanish Mode. Sementara itu, untuk menyahaktifkannya, hanya swipe up sekali lagi.

Instagram kini membolehkan penggunanya untuk mute Insta Stories pengguna lain, tetapi pada masa yang sama masih mahu follow pengguna tersebut. Untuk menggunakan ciri ini, pengguna hanya perlu press and hold pada profil pengguna yang berkaitan pada Stories section. kemudian, tekan Mute dan tap pada Mute Story.

Instagram menyatakan bahawa jika penggguna muted, mereka tidak akan dimaklumkan bahawa pengguna telah muted mereka.

Ciri ini sama seperti Facebook yang membenarkan pengguna react terhadap posts pengguna yang lain. Kini Instagram turut menyediakan perkara yang sama di perbualan dalam DM dan bukan di dalam timeline posts.

Walaubagaimanapun, apa yang dapat direspon dengan emoji bukan sahaja perbualan biasa tetapi juga posts yang dikongsi melalui DM. Untuk memberikan reaksi emoji, pengguna hanya perlu long-press pada perbualan yang berkaitan dan kesemua emoji akan muncul supaya pengguna boleh pilih untuk membuat reaksi.

Ciri yang terakhir adalah Watch Together yang membenarkan pengguna untuk menonton rancangan TV kegemaran bersama rakan yang lain. Selain dari rancangan TV, kandungan pada IGTV, Reels, dan video yang menjadi trending juga dapat dilihat bersama ketika sedang melakukan perbualan.

Sama seperti Messenger, untuk menggunakan ciri ini, pengguna harus memulakan video chat terlebih dahulu dan tekan media button pada sudut kanan bawah skrin. Jika pengguna memilih TV & Movies, Instagram akan memaparkan pelbagai kandungan dari Facebook Watch.


Saharul, Achey & Zoey Kongsi Sebab Tertarik Dengan Palut’s

Selain aktif dalam dunia seni, nampaknya semakin ramai selebriti tempatan sudahpun berjinak-jinak dengan dunia perniagaan. Ternyata kebanyakkan mereka akui, ruang dalam bidang seni ada pasang dan surutnya.

Terbaru, selebriti tempatan, Zoey Rahman, Achey dan Saharul Rizuan kini berkolabrasi dengan Palut’s Food Sdn Bhd yang menghasilkan makanan ringan kegemaran rakyat Malaysia.

Apa yang menarik, dengan tagline Terliuqq Agitchuu! dan misi mengenyangkan perut, mereka bertiga digelar Palut’s Superhero kerana mempunyai produk yang dinspirasi dari mereka sendiri.

Banana Sangrai Cripsy diinspirasi oleh Zoey Rahman, iaitu makanan ringan yang diperbuat daripada pisang sebenar yang di-sangai daripada Indonesia.

Menurut Zoey, dia menerima lamaran untuk berkolabrasi dengan Palut’s kerana dia mahu menyokong perniagaan orang melayu yang berkualiti. Bermula dari membuat review produk mereka, Zoey menawarkan diri untuk join venture kerana dia kagum Palut’s boleh mencapai keuntungan yang tinggi dalam masa setahun.

Manakala Saharul Ridzwan, muncul dengan Banana Salai Cripsy, Chocolate & Dip. Pisang salai ini diperbuat dari pisang sebenar yang dihidangkan bersama sos coklat bersusu.

Bagi Saharul, keputusan untuk berkolabrasi bersama Palut’s adalah langkah permulaannya untuk dia menceburi bidang perniagaan. Berazam untuk menjadi seorang usahawan pada masa akan datang, Saharul percaya dari kolabrasi ini dia dapat banyak menimba banyak ilmu untuk lebih bersedia menceburi dunia perniagaan.

Selain makanan berasaskan pisang, pelawak, Achey pula tampil dengan makanan ringan Nangka Sangrai Crispy. Ia diperbuat daripada nangka madu sebenar yang di sangai dari Indonesia.

Achey mempunyai alasan tersendiri mengapa dia berbesar hati untuk menerima lamaran dari Palut’s. Menurut Achey, syarikat ini menitiberatkan soal kejayaan di dunia dan akhirat. Achey yang juga merupakan duta produk syarikat tersebut, mendedahkan sebahagian daripada keuntungan Palut’s Food Sdn Bhd disalurkan ke rumah anak yatim dan asnaf.

Palut’s Food Sdn Bhd ditubuhkan pada Mac 2020 ketika tempoh Perintah Kawalan Pergerakan. Dengan hanya menjalankan perniagaan secara online yang melibatkan jualan multi-level dari Master Stokis, Stokis, Stokis, Mini Stokis, Ejen dan Dropship. Visi mereka untuk membantu lebih ramai orang untuk berjaya dam menjadikan Palut’s Sdn Bhd sebagai jenama snek pilihan nombor 1 di Malaysia.

Menurut pengasas produk tersebut, Ridzuan Ansar, mereka telahpun berjaya mencapai keuntungan mencecah RM7.1 juta pada tahun 2020. Pada tahun 2021, Palut’s Food Sdn Bhd semakin berkembang dan Ridzuan yakin pada tahun ini keuntungan mampu mencapai sehingga RM50 Juta.

A post shared by PALUTS FOOD SDN BHD (@palutsfoodhq)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nur Sajat Perjelas Tangan Digari, Tutup Kedai Emas Di Shah Alam

Menerusi IGTV di laman Instagram @nursajatgold02, usahawan sensasi terkenal Nur Sajat Kamaruzzaman atau lebih dikenali sebagai Sajat menjelaskan keadaan sebenar mengapa dia menangis dan kononnya telah ditahan oleh pihak berkuasa baru-baru ini selepas diajukan pertanyaan tersebut oleh pengikutnya.

Menerusi posting terbaharunya, Sajat akui ditahan baru-baru ini berikutan bagi memberi kerjasama kepada pihak JAIS. Namun disebalik kerjasama yang diberi, Sajat mendakwa dia telah dikasari serta turut dihina. Malah dedahnya, tangan dan badannya juga bengkak kesan daripada pergelutan untuk melepaskan dirinya daripada ditahan selepas memberikan kerjasama.

Terlebih dahulu, menerusi akaun Instagram perniagaannya, Sajat menjawab pertanyaan pengikutnya berikutan kedai emas pertama yang dibukanya di Padang Jawa, Shah Alam telah pun ditutup. Jelas Sajat, kedainya kini telah berpindah lokasi memandangkan sewanya sebelum ini agak tinggi dan pihaknya tidak lagi mampu membayar jumlah sewa tersebut.

“dah tutup sayang kita dah pindah semua dekat kota damansara”

“tutuplah sayang, sewa mahal sangat. 36 ribu mampu ke nak bayar time PKP ni? 36 ribu sayang sewa dia. Kak Jat tak mampu, Kak Jat ambillah kedai lain” dedah Sajat

Terdahulu, Murai.my melaporkan Sajat menangis sambil menunjukkan tangannya yang bergari.

A post shared by NUR SAJAT GOLD (@nursajatgold02)

Video tersebut telah menimbulkan pelbagai spekualasi oleh warganet termasuklah dakwaan dia ditangkap oleh JAIS untuk membantu siasatan kerana melakukan kesalahan di bawah seksyen 10 (B), enakmen jenayah Syariah (Selangor) 1995.


Baucar Pelancongan RM200 Selangor Habis Ditebus!

Bagi merancakkan semula industri pelancongan Negeri Selangor menerusi pelaksanaan Kempen “Nak Bercuti? Pusing Selangor Dulu!”,Kerajaan Negeri Selangor telah melancarkan baucar pelancongan elektronik sebanyak RM200.00 buat pengguna yang layak.

Penebusan baucar tersebut telah bermula pada 8 Januari hingga 31 Januari 2021 di aplikasi dompet elektronik Touch ‘n Go e-Wallet dan aplikasi ‘marketplace’ Lazada Malaysia melalui capaian khas pautan sesawang mikro ‘Kempen Nak Bercuti? Pusing Selangor Dulu!’ dan pengguna boleh membeli pakej yang ditawarkan sehingga 30 Jun 2021.

Difahamkan, antara syarat untuk menggunakan baucar ini adalah, pengguna mestilah warganegara Malaysia yang berumur 18 tahun ke atas dan penebusan baucar ini dibuat berdasarkan ‘first come, first serve’. Terbaru, menerusi carian Murai.my ke atas kedua-dua platfrom ini mendapati ianya telah habis ditebus oleh pengguna.

Dalam masa yang sama, pihak Tourism Selangor juga mensarankan kepada para pelancong untuk mengamalkan norma baharu yang menekankan SOP (Standard Operating Procedures) mengikut saranan Majlis Keselamatan Negara (MKN) semasa melancong ke Negeri Selangor.


“Abang Mohon Sayang Dapat Bezakan”- Norman Hakim Tetapkan Syarat Untuk Poligami

Becakap soal poligami, rata-rata para wanita tidak menyukainya topik ini. Mana tidaknya, bukan semua wanita sanggup berkongsi suami kerana menganggap hidup bermadu adalah sesuatu yang menakutkan.

Hal ini turut dibincangkan oleh pelakon Norman Hakim menerusi Instagram miliknya.

Dalam perkongsiannya, Norman mengakui dengan jujur bahawa dia bukanlah insan yang terpilih untuk berpoligami.

“Saya dengan isteri (Memey) beberapa kali sembang-sembang juga bab-bab poligami ini, sekadar suka-suka. Yang penting, jangan ambil serius sangat kerana hal berkahwin ramai, ini adalah subjektif”

“Paling utama pastinya soal tanggungjawab, adil dan saksama. Dalam taddabur al-Quran sendiri banyak kali disebut. Untuk diri saya, saya sendiri sudah buat pengakuan jujur dengan isteri buat masa sekarang, saya bukan golongan insan yang terpilih.”- tulisnya di Instagram.

Walaubagaimanapun, sekiranya sudah ditakdirkan dia berpoligami, Norman telahpun bersiap sedia menetapkan syarat-syarat untuk dirinya.

“Kalau ada pun, saya sudah beritahu syarat-syaratnya. Yang pertama dan paling penting, dengan izin isteri. Yang kedua, tinggal sebumbung. Itu sahaja,” katanya.

Murai MY difahamkan, Norman berkongsi isu poligami ini susulan dari watak yang dibintangi dalam drama The Maid.

Drama ‘The Maid’ mengisahkan tentang kehidupan Jay (lakonan Norman Hakim) bersama empat orang isterinya iaitu Suhana (lakonan Sherry Alhadad), Nadia (lakonan Datin Paduka Eina Azman), Fika (lakonan Ezzaty Abdullah) dan Elisa (lakonan Mira Filzah) yang mula jadi popular setelah Jay mengabadikan kisahnya dalam berpoligami menerusi sebuah novel bertajuk Mr Payung Emas.

A post shared by Khalifah Allah (@normanhakim_786)

Menyedari isterinya meminati drama ‘The Main’, Norman menasihati isterinya Memey Suhaiza supaya dapat bezakan kehidupan alam realiti dan lakonan.

“Dear wifey…abang tau sayang adalah peminat No.1 #Jay dalam #DramaTheMaid ,tapi abang mohon sayang dapat bezakan antara life dalam lakonan dgn life di alam realiti ye sayang.Cukuplah sekadar abang ber’poligami’ dalam lakonan semata-mata”

Norman dan Memey mendirikan rumah tangga pada 2011 dan dikurniakan tiga cahaya mata iaitu Muhammad Darwisz Hakim, 8, Muhammad Dikhriz Hakim, 6 dan Mikayla Delisha Hakim, 3.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sebenarnya Sakit, Saya ‘Struggle’ Sangat!”- Elyana Sebak, Orang Salah Anggap

Tak semua perkara kita boleh kongsikan kepada orang di luar sana. Namun sesetengah orang sering menilai keperibadian orang lain melalui apa yang mereka lihat di media sosial.

Selagi mereka tidak nampak dengan mata mereka sendiri, selagi itulah mereka tidak percaya. Itulah dilema yang dihadapi oleh penyanyi dan pelakon Elyana.

Seperti mana yang kita ketahui, Elyana kini menghidapi kanser limfoma sejak 10 tahun dahulu. Kerana tidak pernah berkongsi kesakitan yang dialaminya di media sosial, ada yang tergamak menuduhnya menipu.

“Terus terang saya katakan, depan kamera saya akan kelihatan sebegini. Saya akan nampak ok, saya tak akan tunjuk yang saya sakit sekalipun, sampai bila bila. Saya minta maaf!”-

“Saya tahu ramai juga yang macam tak percaya saya sakit, ataupun saya tipu saya sakit.

Sakit ni bukan main main. Ada sesetengah orang,  selagi mereka tak nampak depan mata, selagi itu mereka takkan percaya.” katanya menerusi temubual bersama MHI (Malaysia Hari Ini)

Tambahnya lagi, dia tidak akan sesekali menunjukkan kesakitannya pada orang di luar kerana dikenali sebagai seorang penghibur bukan meminta simpati.

“Tapi saya minta maaf awal-awal , saya takkan tunjuk sakit depan kamera. Saya seorang penghibur, saya nak menghiburkan orang, saya bukan nak orang simpati pada saya.

Saya cuma nak doa orang-orang luar sana untuk saya. Saya nak mereka ingat nama saya dalam doa mereka”- katanya.

Dalam temubual tersebut, Elyana dan pengacara tidak dapat menahan sebab sehinggakan mengalir air mata. Elyana berkata, betapa kesakitan itu dia sendiri pun tidak dapat menggambarkan walaupun dia yang sedang merasakannya.

“Tapi, di belakang kamera , saya sebenarnya sakit, saya struggle sangat!. Macam pesakit kanser lain juga, saya sakit sepanjang masa. Tahap saya bukan tahap yang rendah lagi.

Saya dah tahap yang kritikal. Saya kena teruskan hidup dengan kehidupan yang positif. Saya taknak fikir yang saya sakit, ia akan menyakitkan saya lagi.

Saya akan buat macam biasa, positifkan diri. Kalau perlu buat kimo lagi, saya akan buat”- katanya mengakhiri perbualan.

Terdahulu, Elyana telah membuat pendedahan mengenai kanser limfoma tahap empat yang dihidapinya selepas tersingkir pada minggu kelima program realiti, Gegar Vaganza musim keempat (GV4) pada 2017.

Elyana mendirikan rumah tangga dengan Khairul Anuar Husin pada 2010 dan dikurniakan seorang anak perempuan Cinta Sumayyah, 9, dan anak angkat, Cahaya Ramadhani, 1 tahun.


Fitnah Di Akaun Instagram Awal Ashaari, Guru Tadika Mohon Maaf Kepada Naz Carpentry

Naz Carpentry telah menggugurkan saman fitnah siber terhadap seorang guru tadika yang bernama Mahfuzah Muhamad Muharrimi dari Ampang yang menggunakan identiti @mahfuzah.honey di Instagram dan Mahfuzah Remy di Facebook, setelah beliau meminta maaf kepada syarikat hiasan dalaman tersebut melalui Instagram TV.

A post shared by Mahfuzahremy (@mahfuzah.honey)

Naz Carpentry menghantar surat tuntutan pada November 23, 2020 dan meminta Mahfuzah Muhamad Muharrimi memohon maaf dan membayar RM1,000,000. Namun, setelah guru tadika tersebut mengeluarkan permohonan maaf rasmi kepada syarikat hiasan dalaman tersebut, mengaku yang beliau telah melakukan kesilapan dan memfitnah Naz Carpentry di laman media sosial Instagram milik Awal Ashaari dan di halaman Facebook beliau, maka Naz Carpentry tidak akan meneruskan saman. Guru tadika tersebut telah menghentikan perbuatan fitnah beliau.

“Pada masa ini, tidak ada keraguan mengenai fitnah yang telah dilemparkan terhadap Naz Carpentry oleh guru tadika tersebut,” kata Saiful Ridzuan, pengurus krisis Naz Carpentry dari Saiful Ridzuan Public Relations And Communications.

Mahfuzah Muhamad Muharrimi telah membuat kenyataan melalui posting dan komen pada November 9, 2020 melalui akaun Instagram beliau dan memfitnah dengan mendakwa yang kononnya beliau adalah juga salah seorang mangsa Naz Carpentry.

Guru tadika tersebut juga telah mengeluarkan kenyataan-kenyataan fitnah terhadap Naz Carpentry melalui penerbitan di Facebook pada June 23, 2020. Berikutan kenyataan, komen dan postings tersebut, Naz Carpentry telah mengalami malu, tekanan emosi dan kesedihan apabila masyarakat beranggapan pengasas dan syarikat tersebut merupakan penipu, biadap, tidak bermoral, tidak mempunyai sikap yang baik dan tidak layak dilayan dengan baik oleh masyarakat.

Peguam utama Naz Carpentry, Nurul Hafidzah Hassan dari NHA Advocates And Solicitors berkata,

“Kebanyakan komen yang diterima oleh Naz Carpentry telah menyebabkan masyarakat memandang serong kepada anak guam kami dan kini terbukti yang fitnah tersebut dilakukan untuk menghina, menjatuhkan reputasi, memberikan komen negatif, mengugut anakguam kami dan menunjukkan masyarakat percaya dengan fitnah dan berita palsu tersebut.”

Saman fitnah siber Naz Carpentry terhadap pengacara TV Awal Ashaari masih berlangsung

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Baik Aku Mati”- Sajat Kesal, Terasa Semakin Jauh Dengan Islam

Usahawan sensasi, Nur Sajat Kamaruzzaman atau lebih dikenali sebagai Sajat telah mengaktifkan semula akaun Instagram nya semalam. Lebih mengejutkan, Sajat turut memuat naik hantaran beserta sebuah video rakaman yang mendakwa dia telah dianayai oleh Jabatan Agama Islam Selangor (JAIS) baru-baru ini.

Menurut Sajat, dia telah memberi kerjasama sepenuhnya kepada JAIS selepas dia mendapat surat perintah untuk memberikan kerjasama bagi membantu siasatan di bawah Enakmen Jenayah Negeri Selangor No.9 Tahun 1995 pada 6 Januari lalu. Bagaimananpun, dedah pelantun Makhluk Penggoda ini dia telah dikasari setelah cuba menghalang dirinya daripada digari oleh pihak JAIS.

Difahamkan, di dalam video tersebut pihak JAIS telah memberitahu Sajat bahawa dia telah ditahan atas dakwaan tersebut. Terkejut dengan perintah itu, Sajat berkeras untuk berjumpa dengan ibu bapanya di luar bilik siasatan namun dihalang oleh kakitangan yang bertugas kerana mereka memberitahu akan membawa masuk ahli keluarganya itu . Sajat yang merakam secara tersembunyi segala perbincangan tersebut, turut bertengkar dengan pihak JAIS sebelum menunjukkan kesan luka dan lebam dipercayai disebabkan pergelutan tersebut.

Dakwa Sajat lagi yang turut menangis beberapa kali, dia berasa kesal kerana diperlakukan sedemikian dan menerusi Insta Story nya dia turut meluahkan isi hatinya itu sehingga tular di media sosial.

Dalam perkongsian tersebut, Sajat mendakwa dia seperti sudah berputus asa dengan agaam Islam kerana apa sahaja kebaikan yang dilakukan pasti menerima kecaman orang ramai.

“Adakah aku seorang kafir? Aku selalu bersedekah, membayar zakat. Tetapi kerana pakaianku adalah wanita, aku dihukum oleh agamaku. Orang macam aku ini tak layak memeluk Islam, sebab orang macam aku ini digari dan dihukum teruk dalam agamaku.”

“Buat apa pun tetap haram, dan aku rasa Islam itu berat pada aku. Jika aku keluar Islam baru mereka happy. Patut ke aku keluar dari agamaku?” luah Sajat.

Terdahulu, pihak JAIS menerima aduan berkaitan Sajat menganjurkan satu majlis tahlil dan doa selamat bersama dengan anak-anak tahfiz pada 23 Februari tahun lalu. Ketika itu, Sajat telah memakai lengkap baju kurung serta bertudung seperti seorang wanita dan secara tidak langsung didakwa di bawah Seksyen 10 iaitu menghina agama Islam atau menyebabkan agama Islam dipandang hina


WhatsApp Tidak Selamat? Ini Komen Pengasas Telegram, Paul Durov

Baru-baru ini,Pengasas Telegram iaitu Pavel Durov membincangkan mengenai dasar privasi baru WhatsApp. Beliau sudah lama tidak menyukai perkhidmatan yang disediakan WhatsApp dan berulang kali mengkritik WhatsApp, dan meminta pengguna agar uninstall aplikasi tersebut.

“Berjuta-juta orang marah dengan polisi baru dari WhatsApp, yang mana memerlukan pengguna untuk memasukkan data peribadi mereka ke dalam Facebook’s ad engine.”- Pavel Durov

“Tidak menghairankan jika ramai pengguna telah beralih dari WhatsApp ke Telegram yang telah berlangsung selama beberapa tahun dengan cepat.”- Pavel Durov

Pengasas Telegram juga menyatakan bahawa WhatsApp tidak selamat untuk digunakan dan jurang yang besar sering muncul dalam aplikasi WhatsApp ini. Ketika spyware dari syarikat Israel iaitu NSO Group dapat infect WhatsApp dan menceroboh datanya hanya dengan panggilan telefon yang tidak perlu diterima. Durov mencadangkan kepada pengguna WhatsApp agar uninstall aplikasi tersebut.

“Melainkan anda okay dengan semua foto dan mesej anda terbuka kepada umum suatu hari nanti, anda harus memadam WhatsApp dari telefon pintar anda.”- Pavel Durov

Durov turut menyatakan bahawa WhatsApp adalah sejenis ‘Trojan Horse’ yang digunakan untuk mengintip gambar dan data pengguna. Beliau juga menyatakan rasa tidak percaya terhadap aplikasi Facebook.

“Facebook adalah sebahagian daripada program pengawasan panjang sebelum mereka memperoleh WhatsApp. Naif berpendapat bahawa sharikat ini akan mengubah polisi setelah pengambilalihan.”- Jelas Pavel Durov

Pavel Durov mengakui terkejut kerana WhatsApp sentiasa mengalami masalah keselamatan manakala aplikasi Telegram tidak mengalami masalah tersebut.

“Telegram, aplikasi yang serupa dalam complexity, tidak pernah mengalami masalah pada skala seperti WhatsApp dalam 6 tahun sejak dilancarkan.”- Kata Pavel Durov

Pada awal tahun 2020, Duroz sekali menyatakan bahawa WhatsApp adalah malicious service. Hal ini kerana telefon bimbit orang yang terkaya di dunia atau Presiden kepada Amazon telah digodam melalui fail video yang dihantar melalui WhatsApp.

Dipercayai bahawa data penting pada iPhone X Presiden kepada Amazon ini telah bocor setelah beliau menerima fail video yang mengandungi malware melalui WhatsApp. Walaubagaimanapun Facebook sebagai pemilik WhatsApp mendakwa kelemahan itu bukan pada WhatsApp tetapi ianya kelemahan pada sistem operasi iOS sendiri.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Pasaipa Hang Kena Buka Border?”- Sharnaaz Ahmad Sudah Jangka PKP 2.0

Pelakon Sharnaaz Ahmad sudah menjangkakan pelaksanaan Perintah Kawalan Pergerakan (PKP) kembali berkuatkuasa bermula 13 Januari ini. Katanya, sebelum ini dia sendiri melihat di laman media sosial, ramai yang mengambil kesemparan bercuti di musim perayaan.

Lagi-lagi setelah Majlis Keselamatan Negeri (MKN) mengambil keputusan untuk membenarkan rentas negeri pada 7 Disember tahun lalu.

Walaubagaimanapun, Sharnaaz meluahkan rasa kesal dan tidak bersetuju dengan keputusan membuka pintu sempadan. Menurut pelakon berusia 35 tahun itu, ia sekaligus  menggalakkan orang ramai untuk merancang percutian menyambut perayaan hari Krismas dan tahun baru.

“Sepatutnya hang tak buka pintu sempadan tu daripada awal. Masa Krismas, kenapa hang kena buka? Aku sendiri pun tak faham, pasaipa hang kena buka sempadan, di musim perayaan, di musim cuti sekolah dan dan macam-macam lagi”- katanya menerusi sebuah video yang dimuatnaik di akaun Instagramnya.

Tambahnya lagi, orang ramai tidak seharusnyanya menyalahkan virus korona, kerana kita sebagai manusia harus menggunakan akal fikiran untuk mencegah dari dijangkiti. Sharnaaz berharap orang ramai terus duduk di rumah dan mengikut SOP demi memutuskan rantaian Covid-19.

Sehingga artikel ini ditulis, video tersebut mendapat 104 ribu tontonan dan rata-rata pengikutnya di ruangan komen bersetuju dengan Sharnaaz.

A post shared by Sharnaaz Ahmad Basir Ahmad ™ (@sharnaazahmad)


Fatin Afeefa Bengang, Anak Dedah Tidur Bersama Adam Shahz & Wanita Lain

Pelakon Fatin Afeefa membuat pendedahan mengejutkan di Insta-Story miliknya malam tadi apabila mendakwa bekas suaminya yang juga pelakon, Adam Shahz telah tidur sebilik bersama anak perempuan mereka dan juga dua individu tidak dikenali iaitu seorang wanita dan sorang lelaki.

Pendedahan tersebut dibuat oleh anak perempuannya, Ivy Herra Sophia, 5 tahun ketika mereka sedang berbual yang mana turut dikongsi di Insta Story miliknya.

“Ivy tidur dengan daddy, dengan Auntie Candy, dengan abang Danial,” dedah Ivy memberitahu Fatin

Dalam video tersebut, pelakon ini turut melarang individu tersebut dipercayai ditujukan buat Adam untuk tidak lagi mendekati anak perempuan mereka.

“Do not get close to my daughter ever again!!!!”

“I’ve been potrayed as bad this whole time but never have I ever involved my kids whenever I’m in a relationship. Let alone to bring my daughter to sleep in the same room with someone I’m not married with. This is fucked up. Leave my daughter alone,” tulis Fatin.

Malah Fatin turut berkongsi perbualannya bersama Adam yang bertanyakan mengenai perihal tersebut selain mendedahkan tidak menerima nafkah sejak 4 tahun yang lalu daripada bekas suaminya itu.

Bagaimanapun, tidak lama kemudian Fatin memadam kesemua hantaran tersebut dan memohon maaf atas pendedahan yang dibuatnya.

Dalam perkembangan lain, menerusi perkongsian dari MStar Online Adam memilih untuk berdiam diri kerana mahu membawa perkara itu ke mahkamah. Tegasnya lagi, dia tidak akan melakukan perkara tidak senonoh tersebut di hadapan anaknya meskipun sedar dirinya bukanlah seorang individu yang baik.

“Saya tak nak beri kenyataan sebab nak bawa perkara itu ke mahkamah. Apa yang dikatakan pihak sana (Fatin) itu fitnah! Saya sedar, diri bukan la baik sangat tapi tidaklah sampai saya nak buat perkara tak senonoh depan anak.

“Apa-apa pun, tak ada apa yang saya boleh komen lebih lanjut dan kita biarkan mahkamah yang menentukan nanti,” katanya seperti dipetik dalam MStar Online

Sebagai info, Fatin Afeefa berkahwin dengan Adam Shahz pada tahun 2013 namun bercerai pada tahun 2017. Melalui perkahwinan tersebut, mereka dikurniakan dengan dua orang cahaya mata, Adam Aish Arrian dan Ivy Herra Sophia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siti Nurhaliza Kongsi Perjalanan IVF, Tunjuk ‘Gambar’ Anak Kedua Dalam Tiub

Bersempena dengan hari lahirnya pada 11 Januari, penyanyi tersohor negara, Dato Sri Siti Nurhaliza Taruddin secara eksklusif berkongsi perjalanan proses persenyawaan in vitro atau In vitro fertilization (IVF) bagi kandungan anak keduanya yang kini mencecah usia hampir lima bulan.

Dalam video yang dikongsi menerusi laman YouTube miliknya, Siti berkongsi pelbagai kisah perjalanan IVF kehamilan keduanya termasuklah pada hari pertama beliau menjejakkan kaki ke hospital bagi proses persenyawaan itu. Menurut Siti, proses kali ini hampir sama ketika menghamilkan anak sulungnya, Siti Aafiyah Khalid dua tahun lalu namun pelantun 7 Nasihat ini akui kali ini beliau lebih banyak menangis.

“Pada dasarnya, ini adalah proses yang sama saya lalui semasa mengandungkan Aafiyah. Tetapi dengan dia (Aafiyah), saya tidak merasa terlalu banyak menangis, tetapi kali ini saya lebih banyak menangis sebab usaha saya bersama suami berjaya.”

“Bukan mudah untuk mendapat zuriat namun kita haruslah percaya dengan rezeki Allah SWT dan terus berusaha untuk mendapatkan apa yang dimahukan” dedah Siti dalam video itu

Bukan sahaja berkongsi perjalanan kehamilan kedua, malah Siti juga turut menunjukkan ‘keadaan’ anak keduanya yang disimpan dalam sebuah tiub khas yang telah dibekukan lebih dari dua tahun, sama usia dengan Aafiyah.

Terdahulu, Siti mendedahkan bahawa kehamilan keduanya ini merupakan kembar kepada Aafiyah namun atas nasihat doktor dan keadaan kesihatannya, kembar Aafiyah dibekukan sebelum disenyawakan beberapa bulan lalu bagi proses kehamilan.

“Dalam tiub ini, dia (bayi kedua) duduk dalam ini selama tiga tahun eh dua tahun lebihlah untuk tunggu saya masukkan hari itu. Disini lah baby, sebelum dimasukkan ke dalam rahim ibu”

“Ini kenangan-kenangan dia, saya simpan” kata Siti

Video yang berdurasi 16.32 saat itu kini telah ditonton lebih dari 150 ribu penonton dan rata-rata meluahkan rasa sebak melihatkan perkongsian itu selain mendoakan kesihatan Siti dan kehamilannya.


Dah Tempah Tiket Penerbangan Tapi PKP Pula! Ini Nasihat Dari AirAsia

Jika anda telah pun merancang untuk melancong dalam masa terdekat ini, lebih baik pertimbangkan untuk menangguh atau membatalkannya. Sudah semestinya dalam tempoh Perintah Kawalan Pergerakan (PKP), rentas negeri tidak dibenarkan bagi seluruh negara.

Bagaimana pula kepada yang sudah menempah tiket penerbangan dengan AirAsia?

Memetik dari laporan Harian Metro, AIRASIA Bhd memberitahu perkhidmatan penerbangan domestiknya kekal beroperasi sepanjang pelaksanaan Perintah Kawalan Pergerakan (PKP) mulai 13 hingga 26 Januari ini.

Namun disebabkan PKP, anda boleh membatalkan penerbangan mereka secara sukarela dan memilih perubahan tarikh penerbangan tanpa had.

“Penumpang yang mempunyai tempahan penerbangan antara 13 dan 26 Januari yang tidak dapat melakukan perjalanan dalam tempoh ini boleh membatalkan penerbangan mereka secara sukarela dan memilih perubahan tarikh penerbangan tanpa had.”

“Perubahan boleh dibuat ke atas mana-mana tarikh penerbangan baharu sebelum 31 Mac 2021 di laluan yang sama tanpa had tanpa bayaran tambahan, tertakluk kepada ketersediaan tempat duduk,” katanya.

AirAsia dalam kenyataan hari ini berkata, untuk perjalanan penting dalam tempoh ini, para tetamu mesti mendapatkan kebenaran sah daripada Polis Diraja Malaysia (PDRM) sebelum berlepas dan perlu mematuhi syarat-syarat kemasukan yang ditetapkan oleh negeri-negeri tertentu.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Bertaubatlah!”-Caprice Ulas Isu Sajat Dikasari Oleh JAIS

Penyanyi rap tempatan Ariz Ramli atau Caprice terpanggil untuk mengulas isu video rakaman yang dimuatnaik oleh Nursajat yang mendakwa dia telah dianaiya oleh Jabatan Agama Islam Selangor (JAIS) baru-baru ini.

Caprice berkata, isu sebegini bukanlah perkara biasa datang dari Sajat. Sajat telah lama membuat provokasi secara terbuka tentang Islam dan berharap usahawan kosmetik itu dapat segera bertaubat.

A post shared by Caprice (@capriceofficial)

“Untuk kes Sajat ini, dia telah lama membuat provokasi secara terbuka tentang Islam. Dari kes dia pergi Umrah dulu dan apa saja yang dilakukan sejak dulu. Dia sendiri yang tunjuk di media sosial. Ibarat seperti dah merompak bank lepas tu kongsi di media sosial”

“Kita sebagai orang Islam, ada undang-undang syariah. Apalah sangat kena soal dan digari di dunia, berbanding jika kita di soal dan digari di Akhirat. Bertaubatlah!” katanya

Caprice berpendapat, tidak semestinya dengan hanya kerana kita telah berbuat perkara baik, seperti bersedekah atau luangkan masa dengan pelajar tahfiz ke, boleh tutup benda jahat yang dibuat.

Terdahulu, nama Sajat menjadi trending nombor satu di twitter gara-gara seperti sudah berputus asa dengan agama Islam setelah diperlaku buruk oleh JAIS.


Kecoh! Netizen Pertikai Permohonan Nama ‘Daging Harimau Menangis’ Ibu Neelofa

Sejak semalam, di laman Twitter tular mengenai ibu kepada usahawan dan selebriti terkenal Neelofa, Datin Noor Kartini Noor Mohamed selepas dia dikatakan telah memohon cap dagangan (trademark) produk keluarannya, Daging Harimau Menangis menerusi Perbadanan Harta Intelek Malaysia (MyIPO).

Menerusi sebuah pendedahan yang dibuat oleh pengguna laman Twitter yang dikenali sebagai @azrulhaqim, dia meluahkan rasa tidak puas hati berikutan nama produk makanan tersebut telah dipatenkan oleh Kartini memandangkan ianya merupakan sebuah menu dan nama yang sudah lama digunapakai.

Perkongsian tersebut yang telah mendapat lebih dari 6,000 ulang kicau (Retweet) turut mendapat cadangan daripada pengguna lain yang menyeru orang ramai untuk membuat bantahan kepada MyIPO mengenai pengunaan nama tersebut

“Kita boleh buat bantahan dari orang awam. Dia filekan ini baru bulan 11. Sila email ke myipo kalau betul-betul serious tak nak tm ni register.

Normally TM akan siap in 6 months. Now dah 4 months. Maybe nak call diorang tak kerja dah esok, so email saja.Cari kat google myipo” tulis salah seorang pengguna

Di sebalik perkongsian tersebut, terdapat segelintir pengguna bertindak mempertahankan Kartini yang mana mereka mendakwa ibu kepada selebriti itu hanya mempatenkan rekaan dan logo jenama tersebut pada bungkusan produknya.

“Rasanya nama tu tak boleh trademark, yang boleh trademark cuma stylize version bagi tulisan tu. Macam yang dia letak kat myIPO form dia. So orang still boleh guna, cuma bukan versi stylize yang sama. Macam jenama Bo55ku tu,” kongsi @shupadupa

Dikhabarkan, Daging Harimau Menangis yang dikeluarkan oleh Kartini menerusi syarikatnya, Noor Khan Enterprise telah mengeluarkan hampir 10 ribu pek produk itu sejak mula berada di pasaran pada Ogos lalu.


Nur Sajat Alami Tekanan, Terpaksa Makan Ubat Tidur

Sejak semalam, Usahawan kosmetik sensasi, Nur Sajat Kamaruzzaman atau lebih dikenali sebagai Sajat mencuri perhatian warganet selepas memuat naik video pendedahan mengenai penangkapannya oleh Jabatan Agama Islam Selangor (JAIS) baru-baru ini.

Dalam video tersebut,Sajat berkata dia telah diperlakukan dengan kasar oleh JAIS sehingga mendatangkan kecederaan kepada beberapa anggota badannya. Bagaimanapun,tindakannya memuatnaik video berkenaan mengundang pelbagai persepsi netizen termasuklah kecaman sehingga menjadikan namanya trending di laman Twitter.

Susulan daripada itu juga, menerusi insta-story nya Sajat berkongsi beberapa ucapan dan kata-kata semangat yang dititipkan oleh pengikutnya. Namun begitu, beberapa hantaran dari Sajat telah mendedahkan dirinya telah mengalami tekanan perasaan selain turut akui telah memakan ubat tidur selama empat hari berturut-turut berikutan berhadapan dengan masalah tidur.

Malah dalam sebuah hantaran, Sajat meluahkan pada tahun ini dia hanyakan mahukan ketenangan dan kebahagiaan seperti keluarga lain selain berkongsi sekeping foto dia memakai alat pernafasan di sebuah pusat perubatan.

“2021 Aku nak tenang, Aku nak bahagia. Aku nak hidup macam keluarga lain..Insyallah”

“Terima kasih. Buat saya makin dekat dengan tarkh mati saya”

Terdahulu, pihak JAIS menerima aduan berkaitan Sajat menganjurkan satu majlis tahlil dan doa selamat bersama dengan anak-anak tahfiz pada 23 Februari tahun lalu. Ketika itu, Sajat telah memakai lengkap baju kurung serta bertudung seperti seorang wanita dan secara tidak langsung didakwa di bawah Seksyen 10 iaitu menghina agama Islam atau menyebabkan agama Islam dipandang hina

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sangat Canggih! Razer Memperkenalkan Topeng Pintar Di Dunia, Project Hazel

Kini face mask menjadi kewajipan setiap orang untuk memakainya sewaktu berada di tempat awam sewaktu pandemik COVID-19. Anda tentu sudah melihat pelbagai jenis face mask yang berada di pasaran bukan?

Tetapi, adakah anda sudah melihat face mask pintar di dunia? Kini sebuah jenama gaya hidup terkemuka di dunia untuk para gamers, Razer memperkenalkan topeng muka paling pintar di dunia iaitu Project Hazel. Berikut adalah ciri-ciri menarik yang terdapat pada face mask Project Hazel ini. Stay tune guys!

Ventilator topeng muka pintar ini dapat mengawal aliran udara dan mampu menyaring sekurang-kurangnya 95 peratus partikel-partikel bawaan udara. Sebagai tambahan kepada kecekapan penapisan bakteria (BFE) yang tinggi, face mask ini juga mempunyai daya tahan cecair yang tinggi  melindungi dari titisan dan percikan yang besar.

Project Hazel ini juga didatangkan dengan charging case istimewa yang dilapisi dengan cahaya UV di bahagian dalam yang membunuh bakteria dan virus sewaktu tidak digunakan.

Project Hazel ini dilengkapi dengan pengudaraan aktif yang membawa udara sejuk dan mengeluarkan haba yang dihasilkan sewaktu menghembuskan nafas, yang mana mencegah penghasilan CO2 pada topeng yang boleh menyebabkan sakit kepala dan pening.

Silicon guard pada topeng pintar ini akan terletak dengan elok di sekitar wajah anda dan mengelakkan air leaking in dan membuatkan topeng itu tidak menyentuh atau tersekat di mulut supaya anda dapat bercakap secara semula jadi.

Project Hazel ini dilengkapi dengan teknologi VoiceAmp yang akan meningkatkan dan menguatkan suara pemakai untuk memastikan suara pemakai tidak akan teredam atau muffled sewaktu memakainya.

Dengan rekaan transparent and clear, anda boleh menikmati interaksi sosial yang lebih lancar dengan orang lain kerana mereka dapat melihat anda bercakap dan menggunakan isyarat wajah anda dengan lebih mudah.

Project Hazel ini juga dilengkapi dengan Low Light Mode, yang mana bahagian dalam topeng pintar ini akan menyala secara automatik ketaka berada di tempat gelap yag membolehkan anda mengekspresikan diri dengan jelas tanpa mengira keadaan pencahayaan.

Topeng pintar ini juga menyediakan 16.8 juta warna dan sekumpulan kesan ikonik, pusingkan kepala untuk mendapatkan 2 zon pencahayaan customizable yang dikuasakan oleh Razer Chroma ™ RGB.


PKP 2.0: Ini Cara Mudah Untuk Semak Jarak 10 Kilometer Dari Lokasi Anda

Hari ini bermula Perintah Kawalan Pergerakan (PKP) bagi kali kedua buat negeri Pulau Pinang, Selangor, Melaka, Johor, Sabah,Wilayah Persekutuan Kuala Lumpur, Putrajaya dan Labuan.

Manakala negeri-negeri lain seperti Pahang, Perak, Negeri Sembilan, Kedah, Terengganu dan Kelantan berada di bawah Perintah Kawalan Pergerakan Bersyarat (PKPB) termasuklah buat daerah Kuching, Sibu dan Miri di Sarawak.

Bagi negeri-negeri yang berada di bawah Pergerakan Kawalan Pergerakan Pemulihan (PKPP) adalah Perlis, dan Sarawak (kecuali daerah Kuching, Sibu, dan Miri) yang mana perintah dikenakan buat seluruh negara bermula dari tengah malam tadi(13 Januari) hingga 26 Januari 2021.

Dalam pada itu, perhatian diberikan khusus buat negeri yang berada di bawah PKP 2.0 yang mana beberapa perintah larangan telah dilaksanakan termasuklah hanya dua orang setiap isi rumah boleh melakukan perjalanan bersama untuk melakukan tugas tersebut serta orang ramai tidak boleh melakukan perjalanan lebih daripada 10 kilometer dari tempat tinggal mereka.

Untuk itu, Murai.my ingin cadangkan pembaca setia kami untuk menggunakan kemudahan dari pautan 2kmfromhome yang mana membantu pengguna untuk mengenalpasti jarak lokasi yang dibenarkan dari tempat tinggal mereka. Caranya hanya perlu pilih tetapan 10KM dan sebuah lingkaran merah radius yang dibenarkan akan ditunjukkan dalam peta pautan tersebut.

Bagaimanapun, kebenaran perjalanan lebih dari 10 Kilometer dibenarkan buat yang menginginkan keperluan asas yang dicari hanya dapat dijumpai di luar radius itu

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Nak Guna Resipi Saya, Guna lah, Tak Ada Trademark!’- Che Nom Dipuji

Kecoh di media sosial sejak awal pagi ini apabila seorang pengguna akaun twitter memuatnaik video usahawan Noor Kartini menyebut nama daging ‘Harimau Menangis’ telah mendapat cap dagangan (trademark).

Dalam video tersebut yang menjadi tular di twitter, ibu kepada Neelofa ini memberitahu tiada siapa boleh menggunakan nama daging ‘Harimau Menangis’ selepas ini.

“Daging Harimau Menangis ni , brand ni dah trademark tau! jenama ini dah jadi milik Auntie Tini. Tiada siapa boleh guna ‘Harimau Menangis’. Jadi guna nama lain, pandai-pandailah fikir. Guna lah nama harimau mengilai ke, harimau beranak ke!” katanya dalam video tersebut.

Video tersebut mendapat reaksi berbagai-bagai dari netizen. Ada yang mengecam dan mempertikaikan tindakan Noor Kartini kerana nama ‘Harimau Menangis’ sudah lama digunakan oleh para peniaga di Malaysia.

Sementara itu, seorang Youtuber Masakan terkenal di Malaysia, Che Nom memuatnaik sebuah tweet yang mendapat pujian dari ramai pengguna twitter. Che Nom menulis,

“Siapa nak guna resepi Che Nom buat meniaga, guna lah… Tak perlu minta halal minta izin pun.Takda trademark. InsyaAllah sama2 kita cari rezeki.”

Gara-gara tweet ini, nama Che Nom terus trending di twitter. Ada yang menganggap kata-kata Che Nom atau  nama sebenarnya Normah Bakar ini sebagai sindiran terhadap isu trademark daging ‘Harimau Menangis’. Walaubagaimanapun, Che Nom tidak menyebut nama mana-mana pihak di dalam tweetnya.

“Kalau guna resepi Che Nom, nak gambar buat niaga untukk sticker ke banner ke apa.. ambik aja kat website tu.”- tulisnya lagi.

Che Nom, seorang youtuber masakan yang bukan biasa biasa ya. Di salauran Youtube-nya, dia mempunyai hampir 1 juta subscribers  dan kesemua video masakannya telah mendapat lebih dari 96,825,111 tontonan sejak tahun 2013.


Gordon Ramsay Buka Restoran Pertama Di Malaysia Pada Jun 2021 Ini

Gordon Ramsay Bar & Grill akan membuka restoran pertama mereka di Malaysia di Sunway Resort pada Jun 2021 ini!

Ini juga menandakan outlet pertama yang akan mereka lancarkan selain dari outlet asal di Mayfair, London. Restoran ini diasaskan oleh chef  terkenal di dunia, Gordon Ramsay.

“Gordon Ramsay Bar & Grill akan dibuka dengan menu sepanjang hari yang bervariasi yang menawarkan segalanya dari makanan ringan hinggalah hidangan istimewa Gordon Ramsay seperti Beef Wellington dan Sticky Toffee Pudding,” kata dari kenyataan ringkas di laman web Sunway Resort.

Restoran yang akan terletak di lobi resort ini pastinya ditunggu-tunggu para peminat Gordon Ramsay. Melalui foto-foto yang dikongsikan oleh Sunway Resort, terlihat restoran ini memiliki hiasan dalaman kontemporari yang ikonik sehingga pengunjung merasa seperti berada di rumah.

Tempahan diterima mulai sekarang, walaupun restoran akan mula dibuka pada bulan Jun 2021 dan seterusnya.


Sedihnya! Gambar & Video Kebakaran Hotel Mewah, The Andaman Resort di Langkawi

Dua minggu pertama tahun 2021, kita telah mendengar banyak berita mengejutkan dan menyedihkan terjadidi Malaysia. Yang terbaru melibatkan sebuah resort lima bintang di Pulau Langkawi, yang sebahagiannya musnah akibat kebakaran

Kejadian yang berlaku di The Andaman Resort di Langkawi terjadi pada awal pagi ini. Seperti yang dilaporkan oleh Malaymail, ia terjadi di dapur resort dan merebak ke bahagian lain di resort, walaubagaimanapun kerosakan sebenar api masih belum dapat dipastikan.

Visual bangunan yang diliputi api dan asap telah dikongsikan di media sosial.

Sementara itu, dipetik dari BH ONLINE, Penolong Pengarah Bahagian Operasi Kebombaan dan Penyelamat Jabatan Bomba dan Penyelamat Kedah, Penguasa Kanan Bomba I Mohamadul Ehsan Mohd Zain, berkata pihaknya menerima panggilan kecemasan kejadian pada jam 1.13 pagi.

“Kebakaran membabitkan bangunan bersebelahan blok utama hotel berkenaan. Anggaran kemusnahan struktur bangunan itu ialah hampir 100 peratus,” katanya dalam kenyataan hari ini.

Walaubagaimanapun, tidak ada laporan mengenai kehilangan nyawa. Dalam kejadian petang semalam, sebuah bangunan hotel berkenaan turut terbakar, namun anggota bomba dapat mengawal kebakaran sebelum kebakaran dipadamkan sepenuhnya. Namun terbakar sekali lagi awal pagi ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Mahu Boikot Perniagaan Keluarga Neelofa

Sejak awal minggu,nama ibu kepada selebriti dan usahawan terkenal Neelofa, Datin Noor Kartini Noor Mohamed menjadi bualan hangat di media sosial selepas mendaftar nama produk makanan ‘Harimau Menangis’ di Perbadanan Harta Intelek Malaysia (MyIPO) yang menimbulkan kecaman netizen.

Bagaimanapun, susulan daripada kenyataan rasmi MyIPO yang menyatakan jenama yang dipohon oleh Kartini masih dalam pemeriksaan dan belum diluluskan, ibu selebriti itu menerusi sebuah kenyataan media syarikatnya,Noor Khan Enterprise telah memohon maaf dan menjelaskan situasi sebenar.

Menurutnya, permohonan itu bukanlah merujuk kepada nama daging ‘harimau menangis’, sebaliknya hanyalah rekaan pada tulisan perkataan itu. Malah mereka juga tidak menghalang sesiapa sahaja untuk menggunakan nama tersebut selagi tidak menyerupai bungkusan dan rekaan mereka.

“Pihak kami ingin memaklumkan bahawa permohonan tersebut adalah bersifat untuk melindungi penggayaan, susur atur grafik, kod warna dan tulisan perkataan ‘Harimau Menangis’ pada bungkusan produk.

“Ini bertujuan untuk mengelakkan sebarang produk tiruan dalam pasaran yang boleh menyebabkan masalah kepada jenama pihak kami dan pengguna di luar sana, ” katanya dalam kenyataan itu

Namun, menerusi perkembangan lain di laman Twitter terdapat segelintir pengguna mula memboikot perniagaan Neelofa dan keluarganya berikutan isu tersebut. Malah ada diantaranya juga menyeru pengguna lain untuk turut sama memboikot perniagaan keluarga selebriti itu sehingga Kartini membatalkan permohonannya.

“Boikot apa sahaja dari keluarga Neelofa sehingga ibunya membatalkan permohonan nama tersebut. Ada lebih banyak perniagaan kecil yang anda boleh beli daripada mereka. Masyarakat kini sedang bersusah payah. Berhenti jadikan orang kaya (dan tamak) lebih kaya” kata seorang pengguna laman itu

Terdahulu, menerusi hantaran di Insta Story nya, Kartini telah menyatakan nama ‘harimau menangis’ sudah didaftarkan dan menasihati orang ramai untuk menggunakan nama yang berbeza selain daripada nama yang didaftarkan tersebut.


“Aku Rasa Allah Tak Sayang Aku Dah”- Sajat Akui Semakin Hanyut

Usahawan sensasi, Nur Sajat Kamaruzzaman atau nama sebenarnya Muhammad Sajjad Kamaruzzaman terus menjadi tumpuan warganet selepas beberapa hantarannya sebelum ini di media sosial berkaitan penahanan oleh pihak Jabatan Agama Islam Selangor (JAIS) mencetuskan pelbagai spekulasi.

Menerusi hantaran terbaru, Sajat mengaku telah dilahirkan sebagai seorang lelaki yang mempunyai kemaluan wanita. Malah menurut Sajat, dia akui mengalami tekanan perasaan selepas memuatnaik video pendedahan kononnya dia telah dikasari oleh pihak JAIS baru-baru ini. Dedah Sajat lagi, dia kini alami kekeliruan identiti dan beranggapan dirinya seperti manusia yang tidak sempurna.

“Wahai Muhammad Sajjad Kamaruzzaman… walaupun kau tu ID (MyKad) lelaki tetapi anggota badan wanita. Kau tetap lelaki, lelaki berdasarkan ID tetapi cara hidup kau semua adalah wanita!

“Aku dah perempuan… kemaluan aku, tubuhku, cara hidupku semua perempuan. Aku manusia tak sempurna, aku cacat pemikiran, cacat jiwa, cacat naluri!

“Aku cuba kawal, cuba berubah, tetapi cacat ini terus kekal. Rupa-rupanya cacat dalaman lagi kuat tamparannya, ” luah Sajat

Dalam hantaran yang sama, Sajat berkata dia semakin hanyut  dan mempersoalkan takdir yang menimpa dirinya selama ini.

“Kerana naluri wanita aku fikiran wanita aku wujud dari aku dilahirkan.Iman wanita aku kuat!!Aku bukan iman lelaki!!!Walaupun Id Aku lelaki!!”

“Bila jadi macam ini..Aku rasa Allah tak sayang Aku dah😭.Kenapa lahirkan Aku buat agama benci Aku ..Aku celik mata,Aku dah Di Islam kan, Aku baik dalam agama..orang agama memperkotak katikkan perwartakan Aku & Kini Aku makin Hanyut😭” tulisnya lagi

Dalam perkembangan lain, memetik laporan Sinar Harian JAIS tampil dengan satu kenyataan rasmi berhubung insiden yang tular sebelum ini. Menerusi kenyataan tersebut, JAIS mengesahkan pihaknya menjalankan siasatan terhadap Sajat dan pihaknya juga mengambil maklum berhubung video ditularkan oleh Nur Sajat yang dirakam ketika proses siasatan dilakukan.

Menurut kenyataan itu, video terbabit memaparkan insiden melibatkan Sajat dengan beberapa anggota penguat kuasa JAIS pada 6 Januari lalu.

“Sajat telah membuat laporan polis berkaitan insiden tersebut. Pegawai penguat kuasa JAIS berkenaan juga telah dipanggil bagi memberikan keterangan mengenai laporan yang dibuat,” kata kenyataan itu.

Dalam pada itu JAIS memaklumkan, Nur Sajat disiasat mengikut Seksyen 10 Enakmen Jenayah Syariah Negeri Selangor No 5 Tahun 1995.

“Ia berikutan tindakannya di Selangor dan beberapa aduan yang diterima mengenai perlakuan beliau (Sajat) pada tahun 2018 dan 2020,” menurut kenyataan itu lagi.

Terdahulu, Sajat mendakwa dia telah dikasari oleh JAIS sehingga cedera di beberapa anggota badan resan daripada pergelutan untuk mempertahankan dirinya meskipun sudah tampil memberikan kerjasama untuk siasatan pihak JAIS.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netflix Time! 6 Filem Netflix Bakal Ditayangkan Sepanjang Januari 2021

Bagi kaki Netflix, sudah tentu anda ternanti-nantikan apakah filem Netflix yang terbaru. Di sini kami kongsikan kepada anda 6 filem Netflix yang bakal ditayangkan sepanjang bulan Januari ini. Stay tune guys!

Filem di bawah arahan Kornél Mundruczó ini mengisahkan Martha (Vanessa Kirby) dan Sean (Shia LaBeouf) adalah pasangan dari Boston yang berada dalam fasa keibubapaan dalam hidup mereka berubah apabila sebuah kelahiran yang berlaku di rumah berkahir dengan sebua tragedi yang tidak dapat dibayangkan.

Oleh itu, bermulalah perjalanan yang panjang untuk Martha, yang harus mengatasi kesedihannya bersama Sean dan ibunya yang dominan (Ellen Burstyn), bersama dengan seorang bidan yang difitnah secara terbuka (Molly Parker), yang harus dihadapinya di mahkamah.

Mengapa bidan ini diftnah secara terbuka? Apa perkaitan antara Martha dengan bidan tersebut?

Tarikh Tayangan Di Netflix: 7 Januari 2021

Filem yang diarahkan oleh Mikael Håfström ini mengisahkan Lt. Harp (Damson Idris) dihantar ke zon tentera setelah tidak mematuhi arahan. Beliau mendapati dirinya bekerja untuk Capt. Leo (Anthony Mackie), iaitu seorang pegawai Android yang ditugaskan untuk mencari doomsday device sebelum pemberontak melakukannya. Apakah peranti tersebut? Adakah mereka akan terselamat?

Tarikh Tayangan Di Netflix: 15 Januari 2021

Diadaptasi berdasarkan best-selling novel, filem ini mengisahkan Balram Halwai (Adarsh Gourav) yang menceritakan kejayaannya yang bermula dari masa kecil yang terpaksa mengabaikan pendidikannya untuk bekerja. Sebagai seorang pemuda yang penuh dengan harapan, Balram menjadi pemandu kepada anak lelaki sebuah keluarga kaya dari US iaitu Ashok (Rajkumar Rao) dan isterinya yang lahir dari US iaitu Pinky (Priyanka Chopra Jonas).

Namun, sebuah kemalangan telah berlaku yang memaksa mereka menghadapi peranan mereka dalam kasta. Oleh kerana majikannya memilih hak istimewa mereka atas rasa empati. Balram menyedari keazaman sahaja tidak cukup untuk beliau melepaskan diri pembunuhan. Untuk mencapai kebebasan, beliau harus menjadi makhluk yang dilahirkan hanya sekali dalam generasi di hutan iaitu harimau putih. Apakah akan terjadi kepada Balram? Adakah beliau dapat menyelamatkan dirinya?

Tarikh Tayangan Di Netflix: 22 Januari 2021

Berdasarkan kisah benar yang luar biasa, Penguin Bloom mengisahkan Sam Bloom (Naomi Wats) seorang ibu muda yang dunianya menjadi terbalik setelah mengalami kemalangan yang hampir mengakibatkan kematian membuatkan beliau tidak dapat berjalan. Ketika beliau belajar untuk menyesuaikan diri dengan kehidupan barunya, beliau menemui harapan pada hero yang tidak disangka, iaitu seekor burung kecil yang dipanggil Penguin. Dapatkah beliau menjalani kehidupannya dengan baik setelah mengalami kemalangan yang hampir mengakibatkan kematian terhadap beliau?

Tarikh Tayangan Di Netflix: 27 Januari 2021

Filem yang diarahkan oleh Jude Weng ini mengisahkan Pili dan Loane, dua beradik dari Brooklyn yang menemui sebuah jurnal yang menunjukkan harta karun yang telah lama hilang, menjadikan mereka berada dalam sebuah pengembaraan epik bersama rakan baru untuk membawa dan berhubung kembali dengan warisan Hawaii mereka.

Tarikh Tayangan Di Netflix: 29 Januari 2021

Filem arahan Simon Stone yang dibintangi oleh Carey Mulligan, Ralph Fiennes, Lily James, Johny Flynn, Ben Chaplin, dan Ken Scott ini mengisahkan ketika Perang Dunia II meletus, seorang janda kaya (Carey Mulligan) mengupah seorang ahli arkeologi amatur (Ralph Fiennes) untuk menggali tanah perkuburan di ladangnya dan menghasilkan penemuan bersejarah. Apakah yang ditemui oleh mereka?

Anda sudah bersedia untuk Netflix marathon?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas Disuntik Vaksin Covid-19, Raffi Ahmad Kongsi Kesan Sampingan Yang Dirasakan

Selebriti popular Indonesia, Raffi Ahmad mengatakan bahawa kesan sampingan vaksin Sinovac COVID-19 tidak memberi kesan kepadanya. Dia kini dapat kembali bekerja seperti sebelumnya.

“Sihat, cukup sihat, sedikit letih, mengantuk, itu saja. Setelah itu saya sudah boleh bekerja lagi, selepas itu selamat,”- katanya kepada Trans TV.

Raffi kemudian menyatakan pentingnya vaksin untuk tubuh manusia di tengah-tengah wabak COVID-19.

“Ini juga salah satu pelindung diri kita, salah satu pengawal kita sehingga kita melindungi diri kita, melindungi keluarga kita. Masih ramai orang yang tidak mempercayainya kerana berita palsu itu beredar,” katanya.

Raffi Ahmad  merupakan selebriti Indonesia pertama yang menerima vaksin Sinovac bersama Presiden Jokowi di Istana Negara pada pagi semalam, Rabu (13/1). Selain Raffi, penyanyi Bunga Citra Lestari turut bakal menjalani vaksin Covid-19 pada hari yang sama.


Kajol Seronok Kuarantin, Dapat Duduk Berasingan Dengan Suami & Anak-anak

Pelakon Bollywood Kajol telah mendedahkan bahawa menjelang akhir pelaksanaan lockdown di India, setiap ahli keluarganya akan mengurung diri mereka di bilik berasingan untuk mendapatkan masa untuk diri sendiri (me-time).

Katanya kepada Hindustan Times, pelakon Dilwale itu dapat manfaatkan tempoh me-time secara ‘maksimum dan menarik’ saat dikuarantin dengan keluarganya tahun lalu. Sepertimana diketahui, Kajol mempunyai dua anak dengan suaminya, pelakon Ajay Devgn.

Dalam temu bualnya, dia mengatakan menjelang akhir tempoh lockdown, keempat-empat anggota keluarga akan pergi ke bilik yang berasingan untuk mendapatkan masa sendiri.

“Ini adalah kuarantin yang menarik bagi kami sebagai sebuah keluarga. Ia sangat bagus dan menarik.”- katanya kepada pinkvilla.

“Di akhir kuarantin, saya harus mengatakan bahawa saya sangat bersyukur kerana kami mempunyai empat bilik tidur di rumah. Setiap daripada kita dapat satu bilik dan kita semua boleh masuk ke dalam bilik dan berkurung.. untuk mendapatkan ruang antara satu sama lain. “

Pelakon itu akan dilihat dalam filem Tribangha yang bakal dirilis pada hari Jumaat di Netflix, di mana dia akan bergandingan bersama bintang ain seperti Tanvi Azmi dan Mithila Palkar. Tribangha diarahkan oleh Renuka Shahane.


Netizen Gesa Sheila Rusly Berhenti Promosi Veneer Palsu!

Pelakon dan pengarah, Sheila Rusly menerima kecaman daripada warganet setelah hantarannya di laman Instagram mempromosikan sebuah pusat kecantikan yang menawarkan khidmat rawatan gigi dikatakan sebagai tidak bertauliah.

Dalam hantaran tersebut, kelihatan Sheila sedang mendapatkan rawatan gigi dipercayai untuk memutihkan giginya. Bagaimanapun hantaran tersebut telah mencetuskan pelbagai persepsi daripada orang ramai termasuklah mereka yang bergelar doktor yang memohon Sheila untuk berhenti mempromosikan pusat-pusat kecantikan dan khidmat rawatan seumpama itu.

Di laman Twitter, menerusi carian Murai.my terdapat beberapa pandangan yang diberikan oleh mereka yang bergelar sebagai doktor gigi yang menasihati orang ramai untuk mendapatkan rawatan dari klinik-klinik dan doktor gigi yang bertauliah. Malah mereka turut membuat perbandingan rawatan yang dilakukan antara seorang doktor dan jurukecantikan yang mana berisiko untuk mendapat kesan yang lebih buruk pada masa hadapan.

Segelintir daripada warganet pula mengharapkan agar Kementerian Kesihatan Malaysia (KKM) untuk menyiasat latar belakang pusat rawatan yang dipromosikan oleh pengarah itu supaya dapat mendidik orang ramai untuk mendapatkan rawatan di pusat yang berdaftar.


[VIDEO] Iklan Domino’s Pizza Ini Dituduh Rasis, Anti-Cina?

Iklan selama 30 saat oleh Domino’s Pizza di UK ini telah menimbulkan kemarahan kerana disifatkan sebagai ‘rasis’ oleh pengkritik di media sosial, dan baru-baru ini seorang aktivis membawakan hal ini ke Lembaga Piawaian Pengiklanan (ASA) UK.

Iklan tersebut bermula dengan Claire dan dua orang rakannya sedang membuat keputusan tempahan makanan untuk makan malam.

“Apa-apa sahaja kecuali Cina”- Kata salah seorang daripada mereka

Iklan tersebut terus merujuk kepada pesaing palsu yang disebut “Madagascan Halloumi Pop-up” yang mana beroperasi begitu perlahan sehingga pelanggan akhirnya terpaksa mengambil pesanan mereka sendiri.

Claire versi masa depan yang baru sahaj terjatuh di kolam simen hadir dan mendesak kumpulan itu untuk memesan Domino’s Pizza.

Pada awal-awal iklan ini disiarkan, iklan ini tidak mempunyai sebarang isu sehinggalah seorang pengguna TikTok Viv Yau menyiarkan video tentangnya dan membawanya ke Instagram

A post shared by Viv Yau 邱凯琳 (she/her) (@itsvivyau)

Yau, yang berbangsa Cina itu  mahu melaporkan iklan tersebut kepada ASA, pengatur iklan di semua media.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rapper Gila! Azealia Banks Rebus & Makan Bangkai Kucing Peliharaannya

Lazimnya jika haiwan kesayangan kita mati, tentu kita mahu ia dikuburkan dengan betul. Namun sebaliknya berlaku kepada Azealia Banks. Rapper ini malah merebus bangkai kucing peliharaannya, yang sudah dikuburkan. Apa sebab?

Dipetik dari Dailymail, pada 12 Januari 2021, Azealia memuat naik video yang menunjukkan dirinya menggali tanah dan mengambil beg putih yang mengandungi bangkai kucing peliharaannya.

Setelah mengambilnya, Azealia memasukkan bangkai kucing ke dalam air mendidih. Dia kemudian mengacau rebusan bersama tulang.

Lebih mengejutkan, setelah merebus kucingnya, Azealia tidak hanya menikmati kucing itu sendiri. Dia malah menghidangkan rebusan kucing kepada beberapa orang tetamu yang datang ke rumahnya.

Azealia merebus bangkai kucing bukan tanpa alasan, Azealia mengakui bahawa ini adalah bentuk penghormatan terhadap haiwan kesayangannya. Diketahui, Azealia telah membesarkan kucing bernama Lucifer sejak 2009.

Lucifer kemudian meninggal pada tahun 2020. Setelah mendidihnya, Azealia memasukkan tengkorak kucing itu ke dalam kuali merah jambu. Di dalam kuali terdapat salib, bulu, tongkat dan pisau.

Ramai netizen mengesyaki bahawa kuali itu mengandungi barang-barang penting yang Azealia anggap suci. Oleh itu, meletakkan tengkorak kucing dalam kuali merah jambu dengan benda-benda ini dianggap sebagai bentuk penghormatan.

Bukan sahaja dianggap pelik, memakan bangkai kucing yang telah dikuburkan juga tidak begitu baik untuk kesihatan. Jangan ditiru ya! Ni kerja gila!


Selepas Kes Pelacuran, Seungri Berdepan Tuduhan Kekerasan Libatkan Samseng

Kes undang-undang yang melibatkan bekas ahli kumpulan BIGBANG ini masih berjalan. Seungri atau nama penuhnya Lee Seung Hyun kini didakwa dengan tuduhan baru yang berkaitan dengan keganasan setelah sebelum ini menafikan tuduhan menyediakan perkhidmatan pelacuran.

Dipetik dari laman AllKpop, pada hari ini Seungri menghadiri perbicaraan ketujuh di Mahkamah Tentera kerana sedang menjalani latihan ketenteraannya.

Semasa perbicaraan, bekas artis YG Entertainment sekali lagi didakwa dengan tuduhan jenayah baru iaitu keganasan yang melibatkan sekumpulan samseng. Anda ingin tahu dengan lebih lanjut? Scroll sampai habis okay!

Sebelum memulakan sesi perbicaraan, Mahkamah Tentera Operasi Darat Yongin mendedahkan bahawa Seungri dan  bekas rakan kerjanya iaitu Yoo In Suk menghadapi tuduhan baru yang berkaitan dengan keganasan.

Menurut penemuan baru pihak pendakwa, Seungri bertengkar dengan pelanggan di sebuah kelab malam pada 30 Disember 2015. Kejadian ini berlaku ketika pelanggan menyusup ke bilik peribadi tempat Seungri sedang minum.

Selama tempoh penyiasatan, seorang demi seorang pelanggan mulai tiba dan mengaku bahawa mereka juga turut terlibat dengan Seungri. Dan pada ketika itu, Seungri telah memberitahu Yoo In Suk mengenai kejadian ini melalui chat group di KakaoTalk.

Kemudian, pendakwa mengesan bahawa Yoo In Suk memanggil sekumpulan samseng dan setelah mereka tiba di tempat kejadian, mereka bersekongkol untuk melawan, mengugut, dan berusaha untuk mengambil telefon bimbit mereka.

Berdasarkan laporan yang dipetik dari laman AllKpop pada hari ini, pendakwa raya menyatakan bahawa Seungri bekerjasama dengan Yoo In Suk untuk mengancam mangsa (pelanggan di kelab malam).

“Defendan Lee Seung Hyun (Seungri) bekerjasama dengan Yoo In Suk dan mengancam mangsa, mengambil bahagian dalam paksaan awam. Akibatnya, dia harus didakwa sebagai pelaku keganasan.”- Kata Pendakwa

Namun, pihak Seungri telah menolak tuduhan keganasan yang melibatkan kumpulan samseng itu dan bersedia untuk menyediakan bukti pada perbicaraan berikutnya untuk mengesahkan bantahan mereka. Dengan penambahan tuduhan baru ini, Seungri menghadapi 8 tuduhan jenayah yang diadili.

Seungri telah diadili untuk semua tuduhannya. Namun dari lapan pertuduhan, Seungri hanya mengaku satu pertuduhan sahaja iaitu pelanggaran Undang-Undang Transaksi Pertukaran Asing.

Seungri didakwa dengan 8 pertuduhan termasuklah menggelapkan dana, pelanggaran langkah-langkah sanitasi makanan, dan juga jenayah keganasan seksual seperti kamera tersembunyi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Teruskan Saman! Emelda Rosmila Enggan Mediasi Bersama Zarina Anjoulie

Pelakon Emelda Rosmila dikhabarkan telah menolak saranan mahkamah untuk menyelesaikan krisis undang-undang melalui proses mediasi dengan pelakon Zarina Anjoulie Lavocah.

Menerusi sebuah kenyataan media oleh pengurus krisis Zarina, Saiful Ridzuan dari Saiful Ridzuan Public Relations And Communications, pada 15 Oktober 2020, Mahkamah Sesyen Kuala Lumpur telah mencadangkan agar kedua-dua pihak menjalani proses mediasi.

Zarina telah mengusulkan kepada Emelda pada 19 November 2020 agar proses tersebut diadakan pada bulan Januari, Februari atau Mac tahun ini. Namun, Emelda menerusi peguamnya pada 25 November 2020 memaklumkan dia enggan mengambil bahagian dalam proses mediasi ini untuk mencapai penyelesaian dan menyelesaikan krisis undang-undang bagi kedua-dua pihak.

“Kami berharap semuanya berjalan lancar seperti yang dicadangkan mahkamah dan kedua-dua pihak dapat mencari jalan penyelesaian. Namun, kerana Emelda Rosmila tidak mahu meneruskan mediasi, nampaknya kes ini akan melalui bicara penuh dan
kami pasti akan memberikan yang terbaik untuk anak guam sewaktu perbicaraan di mahkamah nanti,” kata peguam Zarina Anjoulie, Wan Azmir Wan Majid dari firma guaman NHA Advocates And Solicitors dalam kenyataan tersebut

Difahamkan, bagi kes ini Wan Azmir turut dibantu oleh Nurul Hafidzah Hassan dan Zeti Zukifli.

“Ini adalah kali kedua Emelda memfailkan permohonan untuk memindahkan kes itu ke Mahkamah Tinggi. Kali pertama ianya diajukan, Zarina tidak membantah, tetapi permohonan tersebut ditarik balik oleh defendan(Emelda) setelah permohonan dibuat bagi alasan yang hanya diketahui oleh beliau. Setelah itu, permohonan tersebut diajukan kembali, dan sekali lagi, kami tidak keberatan menurut kemahuan pihak Emelda tetapi kali ini kami memohon agar kos pindahan dibayar oleh defendan,” tambah Wan Azmir

Susulan itu, pada minggu ini, mahkamah telah memerintahkan defendan untuk membayar kos kepada Zarina bagi membolehkan kes sivil tersebut untuk dipindahkan ke Mahkamah Tinggi. Dalam perkembangan lain, Saiful Ridzuan mengesahkan bahawa Zarina terbuka untuk menyelesaikan krisis undang-undang tersebut melalui proses mediasi dan usahawan tersebut akan mengikut nasihat dari barisan peguam yang telah dilantik bagi tindakan selanjutnya.

Terdahulu, usahawan selebriti itu nekad menyaman Emelda pada tahun lalu setelah dia dikhabarkan telah difitnah oleh pelakon tersebut di aplikasi Telegram dan akaun media sosial. Zarina menuntut ganti rugi am, ganti rugi teruk dan teladan serta perintah injuksi untuk mengelakkan Emelda memfitnahnya pada masa hadapan.

Selain itu, Zarina turut menuntut permohonan maaf dibuat dalam tetapan awam yang akan disiarkan di media cetak dan akaun media sosial Emelda sendiri. Difahamkan, kes fitnah siber tersebut telah diluluskan untuk dipindahkan ke Mahkamah Tinggi Kuala Lumpur seperti yang dimohon oleh peguam Emelda sebelum ini.


Tukar Nama Lain? Ibu Neelofa Batal Cap Dagang ‘Harimau Menangis’

Menerusi sebuah sidang media yang diadakan semalam, ibu kepada usahawan dan selebriti terkenal Neelofa yang juga pemilik syarikat Noor Khan Enterprise, Datin Noor Kartini Noor Mohamed telah memaklumkan pihaknya telah pun membatalkan permohonan cap dagang bagi jenama ‘Harimau Menangis’.

Dalam kenyataannya itu, permohonan tersebut akan dibatalkan segera dalam masa terdekat selain turut menyatakan tujuannya memohon cap dagang (trademark) bagi Harimau Menangis sebelum ini adalah bertujuan mengelakkan masalah produk tiruan.

“Saya memohon maaf dan sedar akan kekhilafan terjadi dan berharap keputusan yang saya buat hari ini dapat menjelaskan dan meredakan keadaan.

“Saya membuat keputusan untuk membatalkan permohonan ‘trademark’ nama Harimau Menangis dengan secepat mungkin.

“Tujuan asal saya memohon trademark ini adalah hanya untuk melindungi jenama perniagaan saya dan juga ejen jualan kami daripada masalah produk tiruan,” kata Kartini

Tambahnya lagi, dia sama sekali tidak mempunyai sebarang niat untuk menutup pintu rezeki sesiapa dan berharap dengan keputusan yang dibuat oleh pihaknya, isu ini akan terus selesai.

“Saya percaya rezeki kita masing-masing datangnya daripada Allah SWT.

“Diharap dengan penjelasan ini isu ini selesai dan tidak berpanjangan,” katanya lagi

Terdahulu, tular di media sosial apabila Kartini mendakwa jenama ‘Harimau Menangis’ bagi produk keluarannya telah pun didaftarkan di Perbadanan Harta Intelek Malaysia (MyIPO) dan mempunyai hak eksklusif ke atas cap dagangan nama berkenaan selain berseloroh orang ramai untuk menggunakan nama lain.

A post shared by AUNTY TINI KITCHEN HQ (@auntytinikitchen.hq)

Susulan itu, rata-rata netizen mengecam tindakannya yang disifatkan sebagai keterlalun berikutan resipi tersebut sudah lama digunakan dalam masakan sebelum ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Safiey Ilias Titip Kata Semangat Buat Sajat, Akui Turut Alami Tekanan Perasaan

Usahawan kosmetik , Safiey Ilias menerusi laman Instagram akui pernah mengalami tekanan perasaan dan pelbagai penyakit lain berkaitan dengan mental.

Menurut Safiey, dia telah melawan kesemua penyakit ini selama 5 tahun dan akui sedang mengambil ubat yang mana pada bulan ini merupakan bulan terakhir dia bergantung padanya.

Tegas pemilik Safiey yang turut menggelarkan dirinya sebagai ratu, ramai orang telah salah faham kerana penyakit mental memerlukan ubat dan bukanlah hanya sekadar menyuruh mereka yang tergolong dalam penyakit ini dengan hanya solat dan mengaji.

“5 tahun ratu lawan sakit ini . Major Depression,anxiety, panick attack, bipolar, skizofrenia dan macam-macam lagi. Malas nak tulis.Tapi semua ini adalah penyakit mental illnesses”

“Bulan ini ratu last dipantau doktor untuk pengambilan ubat , jika this month semua okey, bulan depan ratu dah tak payah bergantung dengan ubat. Ratu happy sebab akhirnya ratu dapat lawan sakit ini”

“Orang ramai salah anggap. Ini adalah penyakit, penyakit perlukan ubat. Tak habis-habis isu suruh mengaji dan solat. Ia dua benda berbeza.Kalau kawan awak patah tulang, awak suruh jumpa doktor bukan suruh dia solat atau mengaji. Mental illnesses bukan perkara main-main. Ratu bersedia dan tak segan silu nak share macam mana nk lawan dan berhadapan dengan rakan yang ada sakit ini” tulisnya

Terdahulu, Safiey sempat meninggalkan komen kata-kata semangat buat sahabatnya, Nur Sajat atau nama sebenarnya Muhammad Sajjad Kamaruzzaman apabila usahawan sensasi itu akui sedang berada dalam tekanan selepas dikecam oleh pengguna media sosial berikutan pendedahannya mengenai penahanan Jabatan Agama Islam Selangor (JAIS) baru-baru ini. Safiey yang berkongsi pendedahannya di laman Instagram turut disusuli dengan ucapan terima kasih oleh Sajat.

Dalam pada itu, rata-rata warganet turut meninggalkan pelbagai persepsi komen mengenai pendedahan oleh Safiey selain ada diantara mereka menasihati Safiey dan Sajat untuk bermuhasabah diri.


Biar Betul! 6 Hidangan Ini Hanya Menggunakan Lebihan Kulit Epal

Kebiasaannya apabila anda menggunakan buah epal untuk menghasilkan pai, kek, muffin, dan sebagainya, sudah tentu kulitnya terus dibuang begitu sahaja. Tetapi tahukah anda bahawa terdapat pelbagai sajian dan minuman menarik hanya menggunakan kulit epal sahaja. Anda ingin tahu dengan lebih lanjut? Scroll sampai habis okay!

Anda hanya perlu rendamkan kulit epal ke dalam air yang mendidih, bersama kulit kayu manis dan madu. Kulit epal dapat menghasilkan teh yang menenangkan.

Bonus: Gunakan kulit epal merah dan anda akan dapat menghasilkan minuman berwarna merah jambu yang indah.

Sering kali apabila membeli epal untuk menghasilkan jus, anda akan meninggalkan lebihan kulit epal yang sangat banyak. Sekiranya anda menyukai jus epal, jangan buang kulitnya.

Anda hanya perlu rebus kulitnya ke dalam air dan biarkan ia sehingga mendidih. Ia juga akan menghasilkan lebih banyak jus epal.

Ingin menambahkan lebih banyat serat untuk diet anda? Anda boleh temui jawapan anda pada kulit epal. Simpan lebihan kulit epal dalam freezer bag. Kemudian, ketika anda ingin menghasilkan smoothie, masukkan kulit epal dan campurkannya sehingga halus untuk tambahan serat yang tinggi.

Ini lebih kepada penggunaan jangka panjang untuk kulit epal anda. Proses untuk menghasilkan cuka sider epal hanya memerlukan beberapa bahan tapi mengambil masa hampir sebulan untuk ditapai dengan betul. Dicampurkan dengan gula dan dibiarkan terendam dalam air. Anda sudah mengubah kepingan kulit epal menjadi DIY cuka epal sider.

Menurut Anna Kovel, editor makanan Martha Stewart, mendapati bahawa mencampurkan kulit epal dengan sedikit gula kulit kayu manis dan memanggangnya selama 2 1/1 jam akan menghasilkan snek yang enak dan stress-free.

Setelah kulit epal yang digulung mulai melengkung dan semakin rangup, anda akan mendapat snek yang enak dan sihat, dan turut disukai seluruh ahli keluarga.

Anda hanya perlu potong kulit epal dan tambahkan ia ke dalam pancake, waffles, atau muffin anda. Kulitnya yang akan menambahkan rasa epal yang halus akan meningkatkan kandungan serat dalam salah satu hidangan ini. Gandingkan ia bersama kayu manis agar semua terasa seperti pai epal.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Khai Bahar & Aina Abdul Jawab Spekulasi Sedang Bercinta

Penyanyi Khai Bahar dan Aina Abdul kini tampil berduet menerusi lagu Nafas Cinta yang mula dimuatnaik di semua platform digital sejak awal Disember lalu.

Semakin mendapat tempat di kalangan pendengar, peminat kedua-dua penyanyi hebat ini begitu gembira tatkala perkhabaran lagu duet mereka diperdengarkan malah ada diantara peminat membuat spekulasi kononnya Khai dan Aina kini sedang hangat bercinta apatah lagi muzik video berkenaan juga penuh dengan babak romantis meskipun ditayangkan secara animasi.

Menjawab spekulasi tersebut, kedua-dua penyanyi ini tampil memberi kenyataan menerusi sebuah sidang media secara virtual yang diadakan pada petang Khamis.

Menurut Khai atau nama sebenarnya Muhammad Khairul bin Baharuddin, 27 dia bersyukur apabila peminat membuat spekulasi bahawa mereka sedang bercinta. Namun baik Khai mahupun Aina, ianya hanya sekadar mempromosikan lagu tersebut dan tidak menyimpan perasaan lebih daripada seorang kawan.

“Bila dah timbul spekulasi itu, kami rasa sangat bersyukur kerana promosi lagu berjalan dengan baik. Tetapi kenyataannya kami hanya bekerja dan tidak menyimpan sebarang perasaan (cinta) antara satu sama lain. Aina pun sama seperti saya, kami hanya berduet” kata Khai kepada Murai.my

Dalam pada itu, berbanding kebanyakan penyanyi lain yang memilih untuk melancarkan sekadar satu ataupun dua buah single setiap tahun, sebaliknya bagi Aina, dia mengambil risiko untuk melancarkan 5 buah single pada tahun lalu termasuk Nafas Cinta. Bagi empunya nama sebenar Nurul Aina Abdul Ghani,28 dia berbuat demikian sebagai hadiah buat peminat dan mengikut peredaran masa.

“Selalu formulanya adalah satu ataupun dua lagi, tetapi saya sedar di era industri kita sekarang ini, pendengar dan peminat mahukan sesuatu yang baru dengan cepat, jadi saya cuba mengikut trend tersebut” dedah Aina

Ketika ditanya mengenai siapakah yang akan berduet dengannya selepas ini, dedah Aina bagi tahun 2021 dia tidak mempunyai perancangan untuk menghasilkan lagu duet dengan penyanyi lain kerana ingin memfokuskan perancangan yang telah dibuatnya sebelum ini. Namun, dia tidak menolak untuk berduet sekiranya digandingkan dalam mana-mana program.

“untuk berduet di atas pentas atau program TV saya tidak akan menolak, tetapi dari segi single saya tidak terfikir ke situ lagi sebab perancangan yang saya dah aturkan untuk 2021 ini belum ke rancangan untuk berduet lagi” katanya lagi

Lagu Nafas Cinta bole dilayari di semua platform muzik digital seperti Spotify, iTunes, KKBox, Deezer, Joox, Youtube Music, Channel YouTube dan juga Apple Music dan serentak itu turut ditayangkan video muzik Nafas Cinta menerusi platform YouTube.


Ada Yang Tidak Dapat Bercakap! 5 Artis Korea Yang Pernah Bertarung Dengan Masalah Kesihatan

Setiap orang berdepan dengan pelbagai masalah kesihatan, begitu juga dengan bintang-bintang K-Pop ini. Mereka pernah menyepikan diri sebentar dari industri hiburan untuk mencari penyelesaian bagi masalah kesihatan yang mereka hadapi. Anda ingin tahu dengan lebih lanjut siapakah bintang K-Pop yang dimaksudkan? Scroll sampai habis okay!

Kim Woo Bin mencapai kejayaan yang besar pada pertengahan tahun 2012 dengan pelbagai drama seperti School 2013, The Heirs, dan Uncontrollably Fond. Sewaktu agensinya mengumumkan bahawa beliau telah didiagnosis nasopharyngeal carcinoma atau kanser nasopharyngeal pada tahun 2017 benar-benar mengejutkan peminat. Dan pada waktu itu juga, beliau sedang menjalani penggambaran untuk filem Wiretap, pihak syarikat dan pengarah bersetuju untuk menangguhkan produksi terlebih dahulu dan menunggu sehingga beliau pulih.

Setelah beliau berehat dan menjalani chemotherapy selama dua setengah tahun, Kim Woo Bin melakukan comeback sebagai penyampai pada 40th Blue Dragon Film Awards pada November 2019. Sewaktu acara itu juga, beliau turut berkongsi betapa bersyukurnya beliau terhadap sokongan peminat dan teman wanitanya yang juga pelakon iaitu Shin Min-a.

Uhm Jung Hwa yang pernah menjalani pembedahan kanser tyroid pada tahun 2010. Beliau yang muncul dalam Yoo Hee Yeol’s Sketchbook pada Januari 2017 menceritakan pengalaman sukarnya dan bagaimana beliau mengatasi penyakit tersebut.

“Ianya kanser thyroid. Saya perlu menjalani pembedahan, tetapi..ianya merosakkan saraf saya. Sebenarnya saya tidak bercakap mengenai hal ini sebelum saya menghasilkan album (The Cloud Dream of the Nine). Saya fikir mungkin ada masalah jika saya mendedahkan bahawa saya telah menyakitkan tekak saya, jadi saya menahannya sendiri. Sebahagian daripada pita suara saya menjadi lumpuh dan saya tidak dapat bercakap selama lapan bulan.”- Uhm Jung Hwa

Perjuangannya turut memberi kesan kepada kesihatan mentalnya juga. Beliau mengatakan bahawa beliau hampir merasakan bahawa ia adalah pengakhiran hidupnya. Walaubagaimanapun, beliau tidak berputus asa. Selain penampilannya dalam Yoo Hee Yeol’s Sketchbook, beliau turut menyertai dalam pelbagai rancangan lain, termasuklah Hangout with Yoo.

Dalam industri yang penuh dengan tekanan, tidak hairanlah jika bintang K-Pop ini melalui masalah kesihatan mental mereka. Hyuna dan ketua kumpulan Wanna One iaitu Yoon Ji Sung secara terbuka menceritakan pengalaman mereka dengan panic disorders, depression, dan masalah lain.

Pada November 2019, Hyuna mendedahkan bahawa beliau berhadapan dengan depression, panic disorder, dan vasovagal syncope adalah keadaan yang mana seseorang akan pengsan setelah mengalami triggers tertentu, seperti sight of blood atau emosi yang meningkat.

Sewaktu tampil di Radio Star, beliau menceritakan bagaimana beliau memutuskan untuk menghadapi penyakit mentalnya daripada melarikan diri, bahkan turut menjelaskan beberapa rawatan yag beliau lalui.

Yoon Ji Sung juga mengalami panic disorder dan depression. Beliau juga menceritakan bagaimana beliau tidak dapat bernafas sebelum tampil dalam rancangan uji bakat Produce 101 setelah membaca komen haters terhadap beliau.

Choi Sung Won yang pernah membintangi banyak K-Drama terkenal termasuklah Prison Playbook dan Gangnam Beauty didiagnosis acute Leukemia pada 2016. Berita tersebut muncul setelah beliau menarik perhatian sebagai Sung No Eul dalam Reply 1988 pada 2015. Hal ini menyebabkan beliau memutuskan untuk berehat sebentar untuk fokus pada pemulihannya.

“Saya bahkan takut untuk bangun pagi dan begitu cemas untuk untuk mengatasi penyakit ini” – Choi Sung Won

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aktif Main TikTok, Faiz Roslan Ternyata Kini Lebih Yakin Dengan Penampilannya

Nama Faiz Roslan pernah mencetuskan kontroversi di Malaysia pada suatu ketika dahulu. Malah dia sering mendapat teguran dari pendakwah bebas dan selebriti tempatan di atas kelakuannya yang dianggap mempermainkan agama.

Walaubagaimanapun, kini tidak lagi kerap mencetuskan kontroversi seperti dahulu. Nampaknya Faiz Roslan lebih selesa memuatnaik video  di laman TikTok.

Kebanyakkan video yang dimuatnaik memaparkan penampilan yang agak berbeza dari dahulu. Dengan penampilan yang lebih anggun,  gemar berfesyen, dan sesekali dia mempamerkan solekan di wajahnya yang persis seperti seorang wanita.

Lihat video-video terkini dari Faiz Roslan yang diambil dari akaun TikTok-nya.

Pada tahun 2018, Faiz pernah mencetuskan kontoversi kerana tanpa segan-silu memuat naik video menujukkan dia tidak berpuasa dalam media sosial sehingga Mufti Wilayah Persekutuan ketika itu, Datuk Dr Zulkifili Mohamad Al-Bakri melahirkan hasrat untuk berjumpa dengannya.

Walaupun setiap kelakuannya sering mencetuskan kontroversi, namun di laman TikTok-nya, dia sudah mempunyai lebih dari 30 ribu pengikut. Malah dia mempunyai pengikut yang ramai dalam Instagram.

Ada segelintir pengikutnya menyokong tindakan Faiz dan menganggap segala kandungan yang dipaparkan sekadar hiburan. Apa komen anda?